Vojne vežbe Srbije sa Rusijom su pod lupom. Vežbe pod simobličnim nazivom Slovensko bratstvo 2015, koje su planirane u septembru u Rusiji, ali i ruski predlog zajedničkih vežbi u 2016. godini izazvali su negodovanje Brisela. Analitičari primećuju da za razliku od prećutnog odobravanja prošlogodišnjih prvih srpsko-ruskih vežbi Brisel sada želi da podseti Beograd na obaveze usklađivanja sa spoljno-političkim potezima EU, a u svetlu napetih odnosa između Zapada i Rusije.\nTek što su u Moskvi ministri odbrane Sergej Šojgu i Bratislav Gašić razgovarali o zajedničkoj vojnoj vežbi kopnenih, vazdušnodesantnih i snaga protivvazdušne odbrane “Slovensko bratstvo 2015.”, Beogradu je iz Brisela stigla packa.\n“U sadašnjim okolnostima takva vojna vežba poslala bi pogrešan signal”, poruka je upućena preko portparolke Evropske komisije Maje Kocijančić.\nVojni analitičar Aleksandar Radić, podsećajući da je Zapad prećutno dozvolio prve rusko-srpske vojne održane u novembru prošle godine na poligonu u Nikincima kod Rume, ocenjuje da bi razlog za ovogodišnje negodovanje mogao da bude u najavi takvih vežbi i u 2016. godini.\n“Saveznicima Srbije na Zapadu je bitna suština a to je činjenica da je Srbija opredeljena za intergraciju u EU i da prate i mnogi pomaci na bezbednosnom planu o kojima se ne govori toliko precizno i određeno, ali potpuno je jasno da Ministarstvo odbrane Srbije i Vojske Srbije čine mnogo toga kada je reč o razvoju partnerskih odnosa pre svega sa zapadnim zemljama. Ove godine se u septembru održava vežba na prostoru Rusije koja neće biti samo uzvratna zato što je dobila i multinacionalni format pridruživanjem Belorusije. I Rusija je izabrala jedno simbilično ime za tu vežbu `Slovensko bratstvo` koja može da uputi i neku neugodnu političku poruku u momentu u kojem se ipak u Ukrajini često narušava primirje. Mislim da je problem zapravo nastao zbog najave planova za iduću godinu jer kada nagovestite da će saradnja da raste ne možete više da se pozivate na to da su to bili prethodni planovi”, kaže Radić.\nOčigledno je, zaključuje naš sagovornik, da Brisel sada želi da podseti Srbiju na to da ona ima i neke obaveze koje su proizvod želje da se uđe u EU a to je usklađivanje sa spoljno-političkim potezima EU.\nUpravo to je sugerisala portprolka Evropske komisije Maja Kocijančić, rekavši da Brisel očekuje od Srbije da “postupa u skladu sa obavezama prema EU i sa procesom pristupanja".\nNa reakciju iz Brisela Ministarstvo odbrane Srbije odgovara da "aktivnostima sa Oružanim snagama Ruske Federacije, poklanja istovetnu pažnju kao i s drugim ključnim partnerima, ali u ovom momentu, to nije ni približno na nivou koji ostvarujemo s drugim partnerima". Ministarstvo navodi i da u oblasti saradnje poput zajedničkih vežbi i obuke trenutno ima najrazvijeniju saradnju sa SAD i državama EU.\nPodsećamo da su u novembru prošle godine, kada je održana srpsko-ruska vojna vežba “Srem 2014”, u bazi "Jug" kraj Bujanovca, pripadnici vojski SAD, Srbije i četiri države regiona imali vežbu "Platinasti vuk 15".\n(FOTOGALERIJA: Prva vojna vežba Srbije i Rusije)\nKako su preneli mediji, za ovu godinu su planirane dve vežbe sa Rusijom, a planirano je više vežbi u okviru saradnje sa NATO-om. Tokom susreta u Moskvi Šojgu je predložio održavanje zajedničkih taktičkih vežbi ruskih i srpskih vazdušnodesantnih specijalnih snaga 2016. godine.\nMeđutim, u sve napetijim odnosima Zapada i Rusije sve više se obraća pažnja na svaki detalj naročito na vojnu saradnju jedne zemlje kandidata za članstvo u EU i Rusije, kaže Aleksandra Joksimović, direktorka Centra za spoljnu politiku, i napominje da se od Srbije očekuje da uskladi spoljnu i bezbednosnu politiku sa EU.\n“Istina je da je Srbija značajno uznapredovala u saradnji sa NATO-om kroz potpisivanje IPAP –a (Individualni partnerski akcioni plan sa NATO) i kroz različite oblike saradnje, između ostalog sa vojskom SAD, no uprkos tome evidentno je da se svaki oblik saradnje sa Rusijom, naročito kada je u pitanju vojna saradnja, notira i sa negodovanjem se na takvu vrstu saradnje gleda. Što se odnosi između Rusije i Zapada eventualno budu razvijali u negativnijem kontekstu očekivanja da se Srbija u potpunosti saglasi sa svim merama EU biće sve snažnija”, ocenjuje Joksimović.\nBeograd ne prati spoljnu poltiku EU ni kada su u pitanju sankcije Rusiji uz više puta ponovljen stav najvših zvaničnika da to neće učiniti.


Republičko javno pravobranilaštvo uložilo je juče žalbu Privrednom sudu u Novom Sadu u stečajnom postupku ATP“Vojvodina“, jer su odbačene primedbe koje je taj organ dao na oglas o prodaji imovine ATP“Vojvodina“.\nRepubličko javno pravobranilaštvo zastupajući Ministarstvo finansija, odnosno Poresku upravu reagovalo je, jer nije bilo obavešteno o oglasu iako je to bila zakonska obaveza stečajnog upravnika, a sud je po službenoj dužnosti bio u obavezi da obezbedi zakonito postupanje u stečaju.\nMedjutim, dan pred zakazanu prodaju, 16.marta sudija Slobodanka Komšić odbacila je prigovor, istovremeno odbacila je taj prigovor kao i moj i Komercijalne banke koja je takodje poverilac u ovom predmetu.\nIako su kupci dostavili ponude postupak prodaje nije okončan, jer stečajni upravnik Nikola Pavlović mora da potpiše odluku, a on se trenutno nalazi u Covid bolnici na lečenju, a potom da se obavesti odbor poverilaca i sud.\nNa zakonitost postupanja stečajnog upravnika Nikole Pavlovića ulagao sam brojne primedbe, te očekujem da se uključe osim Republičkog javnog pravobranilaštva, Republičko tužilaštvo i iz dubokog sna probudi Specijalno tužilaštvo koje bi se zainteresovalo za kompletan slučaj ATP“Vojvodina“.


Novi državni rekord: Maje Ćirić – 52,33s (VIDEO) – Atlex\nNovi državni rekord: Maje Ćirić – 52,33s (VIDEO)\nDvoransko prvenstvo Beograda 2022. - 15. januar - Maja Ćirić, 400m; Foto: Atlex\nGodine su samo broj, nema mladih i starih sportista već samo onih koji sada pokazuju rezultate, a najbolji primer toga je Maja Ćirić koja je u 33. godini oborila državni rekord Srbije na 400 metara u dvorani – 52,33!\nNa mitingu Svetskog tura u češkom gradu Ostravi Maja Ćirić je istrčala trku života na 400 metara. Nakon što je 23. januara na I seniorskom mitingu u Beogradu istrčala drugi rezultata karijere – 52,88s, čime je ispunila normu za dvoransko Svetsko prvenstvo, Ćirićeva je sad nadmašila i taj rezultat.\nFantastična forma praćena ličnim rekordom na 60 metara i odličnom prvom trkom na 400 metara krunisana je novim rekordom Srbije u ovoj disciplini, a ono pravo tek očekuje Maju jer je Svetsko prvenstvo za gotovo dva meseca.\nU veoma jakoj trci Maja je kroz cilj prošla kao druga za 52,33 sekunde dok je pobednica Nemica Korina Švab postavila rekord mitinga i najbolji rezultat na svetu ove godine sa 51,68 sekundi.\nPrethodni rekord Srbije u ovoj disciplini takođe je bio u vlasništvu Ćirićeve i datira iz 2018. Ona je u Beču 20. januara istrčala 52.78 sekundi i sve do ove godine nije uspevala da ponovo istrči brže od 53 sekunde.\nSa punih 32 godine ( 7. novembar 1989.) Maja je pokazala da se uz kvalitetan rad i posvećenost može doći do velikih rezultata bez obzira koliko neko ima godina.\nTags: 400 metara Državni rekord Maja Ćirić\nPrevious Vuleta ”debituje”: Prvenstvo Srbije okupiće gotovo sve najbolje atletičare ovog vikenda u Dvorani!\nNext Objavljen spisak u20 reprezentacije: Juniorska Balkanijada u subotu u Beogradu


Ženska seniorska reprezentacija Srbije boriće se od 6. do 9. februara 2020. godine u beogradskoj „Dvorani Aleksandar Nikolić“ za plasman na Olimpijske igre u Tokiju sa reprezentacijama SAD, Nigerije i Mozambika. Sa ovog turnira dve najbolje reprezentacije idu na OI sa izuzetkom SAD, jer su Amerikanke već obezbedile plasman u Tokio.\nPo tri najbolje ženske ekipe sa turnira u Francuskoj i Kini obezbediće plasman na Olimpijske igre u Tokiju 2020, dok sa turnira u Belgiji na OI takođe idu dve ekipe, pošto je i Japan kao domaćin već učesnik OI.\nMuška reprezentacija Srbije će u novobeogradskoj Areni od 23. do 28. juna 2020. godine tražiti olimpijsku vizu prvo u A grupi u duelima sa nacionalnim selekcijama Dominikanske Republike i Novog Zelanda, a zatim će dve prvoplasirane ekipe ukrstiti sa B grupom u kojoj su Portoriko, Italija i Senegal. Sistem takmičenja je takav da će na svakom od četiri muška turnira biti dve grupe od po tri tima, a najbolje dve reprezentacije idu u polufinale. Samo pobednici kvalifikacionih muških turnira izboriće učešće na OI u Tokiju.\nDomaćini turnira su i Litvanija, Hrvatska i Kanada.\nPredsednik KSS Predrag Danilović smatra da su grupe mogle da budu i teže.\n- Mogli smo da dobijemo i teže grupe. Svakako je svima najveći cilj da učestvuju na Olimpijskim igrama. Neće biti lako, nadam se plasmanu na Olimpijske igre i žena i muškaraca, a sada se tek vidi koliki je značaj dobijanja organizacije kvalifikacionih turnira - izjavio je Danilović.\nPotpredsednik KSS za mušku košarku Igor Rakočević saglasan je sa Danilovićem.\n- Naše košarkašice i košarkaši imaće ispred sebe velike izazove pred domaćom publikom, jer nema lakih protivnika u ovim kvalifikacijama. U svakom slučaju, verujem da će obe reprezentacije Srbije, seniorke i seniori, spremni dočekati kvalifikacione turnire i da će uz veliku podršku sa tribina obezbediti plasman na Olimpijske igre u Tokiju - izjavila je Jokovićeva.


lokalnog parlamenta. Sednici Skupštine opštine prisustvovalo je 27 lokalnih odbornika koji su bez mnogo diskusije usvojili sve tačke dnevnog reda, među kojima je izmena odluke o usklađivanju osnivačkog akta Ustanove za sportsku i kulturnu aktivnost omladine „Đorđe Predin Badža“ sa pozitivnim propisima, kao i izmena odluke o zaštitniku građana opštine Bečej. U vezi izmene odluke o zaštitniku građana opštine Bečej predstavnici odborničke grupe Demokratske stranke su istakli da smatraju da izmena kojom se briše odredba „da se za zaštitnika građana ne može birati lice koje je u trajanju od 12 meseci pre izbora bilo predsednik Skupštine opštine, predsednik ili zamenik predsednika opštine, član Opštinskog veća, sekretar Skupštine opštine ili načelnik Opštinske uprave“, nije prihvatljiva. U vezi s tim šef odborničke grupe DS-a Slobodan Zlokolica se pozvao i na članak objavljen na jednom lokalnom portalu „u kojem se navodi da je predsednik opštine Vuk Radojević ponudio funkciju ombudsmana predsedniku Skupštine opštine Peteru Kneziju“, navodeći da je to „blago rečeno koruptivno, jer naprosto ne može predsednik opštine, kao nosilac izvršne vlasti, da nudi nešto što se bira putem konkursa“. Na tu konstataciju je, sa pravne tačke gledišta, odgovorila sekretarka skupštinske službe Oršolja Momčilović koja je rekla da se kandidat za zaštitnika građana ne bira na konkursu, već po predlogu predsednika opštine, međutim, Zlokolica je ponovio da „ako se unapred nude određene funkcije, onda to nije dobro“ i da zaštitnik građana treba da bude lice koje je „nepristrasno, nezavisno i samostalno u svom radu“.\nOdbornici su zatim dali saglasnost na izmene programa poslovanja za 2014. godinu Direkcije za izgradnju, Komunalca, Vodokanala, Ustanove za sportsku i kulturnu aktivnost omladine „Đorđe Predin Badža“, Narodne biblioteke i poljočuvarske firme Link FTO i rešenje o promeni naziva ulice Pionirska u ulicu Šandora Nađa.\nU vezi sa izmenom programa poslovanja Vodokanala odbornik Slobodan Zlokolica je postavio niz pitanja koja se odnose na dostavljanje promotivnog materijala za osiguranje uz račune za vodu. Pitao je da li će biti odvojeno prikazan iznos koji se naplaćuje za osiguranje i za potrošnju vode, da li Vodokanal može da obavlja uslugu posredovanja u promociji osiguranja i predložio je da se oformi telo koje bi se pozabavilo ovim pitanjima. Iako nije odgovorio na pitanja, direktor Vodokanala Zoran Grbić je naglasio da se osiguranje zasniva na dobrovoljnoj bazi i da svako može da odluči da li to želi ili ne, a da postoji kontakt telefon osiguravajuće kuće sa kojom se zainteresovani građanin može dogovoriti.\nNa sednici Skupštine opštine Bečej konstatovane su i ostavke zamenice predsednika opštine Bečej Tamare Ivanišević, uz objašnjenje da će ona ostati na ovoj dužnosti do izbora novog zamenika predsednika opštine, kao i zaštitnika građana opštine Bečej Čabe Delija, koji 31. decembra odlazi u penziju, potom i člana Saveta za društvene delatnosti Gorana Vasovića. U nastavku zasedanja odbornici su razrešili i imenovali pojedine članove Saveta za društvene delatnosti i Saveta za privredu i poljoprivredu.\nU delu sednice namenjenom za odbornička pitanja, šef odborničke grupe Demokratske stranke Slobodan Zlokolica je pitao da li je javna rasprava o budžetu za 2015. godinu održana s obzirom na to da niko od odbornika i medija nije bio obavešten o njenom održavanju, a da je na sajtu opštine 19. decembra postavljeno obaveštenje da je javna rasprava o budžetu zakazana za 20. decembar. O predlogu budžeta za 2015. godinu odbornik DS-a je rekao da predlog budžeta na opštinskoj internet stranici nije mogao da se vidi, jer su postavljene prazne tabele, dok je na dan zakazane rasprave „okačena“ rashodna strana budžeta ali bez prihoda. Zlokolica je u vezi izbora zamenika predsednika opštine naveo da „sa momentom razrešenja predsednik opštine stavlja predlog drugog imena koje će obavljati posao zamenika predsednika opštine“, a uz usvojeno rešenje na ovoj sednici stoji da će „imenovana, dakle koja je razrešena, ostati na dužnosti zamenika predsednika opštine i vršiti tekuće poslove do izbora zamenika predsednika opštine“, što će, kako je rekao, u praksi prouzrokovati probleme. Zlokolica je tražio odgovor od predstavnika vlasti i na pitanja o tome zašto se „Jodna banja“ zatvara, zbog čega i do kada će biti zatvorena.\nNa deo njegovih pitanja odgovorio je predsednik Skupštine opštine Bečej Peter Knezi koji je rekao da javnu raspravu o budžetu po zakonu organizuje opštinsko odeljenje za finansije, a da on, ali ni skupštinska služba nije bila obaveštena o tome da je javna rasprava zakazana. Što se tiče imenovanja zamenika predsednika opštine, Knezi je objasnio da u ovom slučaju nije reč o razrešenju nego o konstatovanju ostavke, što je, kako je rekao, kvalitativno druga situacija za koju u propisima ne piše da postoji rok do kada predsednik treba da predloži novog zamenika.\nU vezi javne rasprave po pitanju opštinskog budžeta za 2015. godinu komentar je dao i predsednik opštine Vuk Radojević koji je rekao da je „u tom pravcu opština Bečej napravila iskorak iz razloga što je poznato da to nije zakonska obaveza i za razliku od mnogih drugih lokalnih samouprava koje uopšte nemaju javne rasprave na temu budžeta, mi u Bečeju to radimo. Imali smo prilike da predočimo široj zainteresovanoj javnosti, nažalost, što interesovanje nije veće to je pitanje za celokupnu javnost, kada je u pitanju budžet opštine Bečej, ali svakako da je to jedan dobar gest lokalne samouprave. Mogu da napomenem da mi danas (22. decembar) imamo Opštinsko veće na kojem ćemo razmotriti predlog budžeta za 2015. godinu, verujem da ćemo danas i doneti odluku, ako ne danas, onda najkasnije sutra i da će materijal biti poslat u skupštinsku proceduru, tako da možemo očekivati sednicu Skupštine opštine 29. ili 30. decembra, pa ćemo imati priliku da svi odbornici i celokupna zajednica u javnosti na samoj sednici Skupštine iznese svoja određena zapažanja“.\nRadojević je u vezi sa „Jodnom banjom“ rekao da to pitanje treba uputiti direktoru Doma zdravlja, te da je Zlokolica mogao saznati informacije u neformalnom razgovoru sa njim, jer su članovi iste partije. Zlokolica je replicirao rekavši da njega ne interesuju neformalni, već zvanični podaci o sudbini „Jodne banje“.\nViše iz ove kategorije « Nakon predstavljanja inovativnog sajta lokalne samouprave: Povlačenje na doradu nakon prezentacije\tSednica SO Bečej 30. decembra: Budžet „težak“ 1,4 milijarde »


Pretrpanost nastavnog plana i programa | 058.ba\nSRNA - 11. februara 2013.\t058.ba\nINFO – Analiza nastavnog plana i programa za osnovnu školu Republici Srpskoj pokazala je da postoji izvjesno opterećenje nastavnim sadržajem, a da je kvalitet ishoda učenja na najnižem nivou.\nPrema analizi koja je u Republici Srpskoj rađena prvi put, od učenika u osnovnom obrazovanju zahtijeva se prosta reprodukcija, najniži nivo razumijevanja, a veoma malo se podstiče kritičko razmišljanje.\nMinistar prosvjete i kulture Republike Srpske Anton Kasipović rekao je da analiza predstavlja prvi korak i polaznu osnovu na putu dorade nastavnog plana i programa u osnovnom obrazovanju.\n„Prema preporukama iz analize potrudićemo se da stvorimo osnovno obrazovanje u Republici Srpskoj po mjeri Srpske, a za vijek u kojem živimo“, rekao je Kasipović novinarima u Banjaluci nakon predstavljanja analize nastavnog plana i programa za osnovnu školu.\nOn je dodao da će urađena analiza biti dostupna javnosti kako bi se izbjegle nedoumice i paušalne ocjene kvaliteta sadašnjih nastavnih planova i programa.\nVođa grupe koja je radila analizu nastavnog plana i programa za osnovnu školu Ivana Zečević rekla je da analiza nije pokazala da u narednom periodu treba ukidati određene nastavne jedinice već da je potrebno raditi na kvalitetivnoj reviziji kako bi se utvrdilo koje nastavne jedinice treba da dominiraju.\n„Od djece ne treba tražiti prosto pamćenje i razumijevanje sadržaja koje podrazumjeva prepričavanje, nego da se naša djeca osposobljavaju da traže sličnosti i razlike, da pretpostavljaju, jednostavno da daju svoje mišljenje o određenim pojavama“, navela je Zečevićeva.\nMinistartsvo prosvjete i kulture Republike Srpske angažovalo je u aprilu prošle godine tim profesora sa Univerziteta u Banjaluci da uradi analizu nastavnog plana i programa za osnovnu školu.\nProjekat je finansijski podržala organizacija Sačuvajmo djecu /Save the children/. Tim profesora radio je godinu dana, a kao rezultat njihovog rada nastao je obiman dokument koji sadrži analizu nastavnog plana i programa i preporuke za njegovo unapređenje.\nDanašnjoj prezentaciji analize nastavnog plana i programa za osnovnu školu u Republici Srpskoj prisustvovalo je više od 200 prosvjetnih i naučnih radnika iz cijele Srpske.\nOznake: Anton Kasipović, Osnovna škola


To je bila četvrta uzastopna trka na kojoj je Nemac zauzeo vodeće mesto pred početak trke, a ukupno mu je to pošlo za rukom sedam puta ove sezone.\nNa čak 11 od 12 trka Red Bulovi vozači su startovali sa pol pozicije.\n"Dobro je biti na prvom mestu. Tu se nalazimo često ove godine. Uveren sam da ćemo sutra doći do pobede", rekao je Fetel koji će predvoditi karavan na stazi Hungaroring gde su preticanja izuzetno retka.\nDrugo mesto je zauzeo njegov kolega Mark Veber, a drugi red na startu kompletirao je Ferarijev duo Fernando Alonso i Felipe Masa.\nVodeći u generalnom plasmanu Luis Hamilton je peti, a njegov kolega Dženson Baton na razočaravajućem 11. mestu.\n"Red Bul je nemoguće pobediti. Ne znam šta oni rade, ali su neverovatni", rekao je Hamilton.


Skyline Belgrade kreće sa izgradnjom - Beobuild\nSkyline Belgrade kreće sa izgradnjom\nPripreme za gradnju stambeno-poslovnog kompleksa Skyline Belgrade nalaze se u završnoj fazi, a prošle nedelje oragnizovano je i svečano otvaranje radova. AFI Europe, vodeća kompanija u oblasti razvoja nekretnina i investicija u centralnoj i istočnoj Evropi, stoji iza ovog istaknutog kompleksa, koji će u budućnosti postati prepoznatljiv reper beogradske panorame. Zamišljen kao celina sa tri kule, ovaj prestižni projekat nalazi se na ekskluzivnoj lokaciji u Ulici kneza Miloša, poznatoj po velikom broju diplomatskih predstavništava. Na preko 100.000 metara kvadratnih planirana je realizacija stambenog i poslovnog prostora visoke kategorije, koji će svojim stanarima ponuditi posebne pogodnosti uz privatni bazen, spa, recepciju, održavanje i niz rekreativno uslužnih sadržaja.\nCentralna najviša kula u kompleksu imaće visinu od 129 metara, a zamišljena je kao poslovno-kancelarijski prostor, dok su na bočnim ivicama parcele planirane dve manje stambene kule (77m i 64m) povezane komercijalnim aneksom. Prema prvobitnom planu ovaj kompleks biće realizovan u dve faze, gde bi se u prvoj fazi gradile dve stambene, a u drugoj poslovna kula. Ispod objekata nalaziće se prostrana podzemna garaža sa planiranih oko 900 parking mesta. Kao poseban doprinos ovog projekta planirana je i rekonstrukcija parka Gazela, koji će nakon završetka svih radova biti preuređen u atraktivan zeleni prostor. Ovako oplemenjen park biće otvoren i dostupan svim građanima za odmor i relaksaciju.\nTokom svečane ceremonije otvaranja radova na projektu Skyline Belgrade, prisutnima se obratio i Adir El Al, CEO projekta Skyline Blegrade: ’’Srećan sam što imam priliku da predstavim stambeno-poslovni kompleks Skyline Belgrade, još jedan uspešan projekat kompanije AFI Europe, čiju izgradnju uskoro započinjemo. Ovaj kompleks pružiće svojim stanarima jedinstvene pogodnosti i luksuz, a sve to na prestižnoj lokaciji u samom centru grada koja će, izgradnjom kompleksa i preuređenjem obližnjeg parka, povratiti stari sjaj. Ponosni smo na to što ćemo kroz ovu našu investiciju od 200 miliona evra obezbediti mnoga nova radna mesta i doprineti razvoju lokalne privrede. Želeo bih posebno da se zahvalim predstavnicima Republike Srbije i grada Beograda na dobrim odnosima i poverenju koje su nam ukazali. Uz izuzetnu saradnju i njihovu podršku stigli smo do ovog momenta u kome počinjemo naš treći veliki projekat u Beogradu, Skyline, za koji smo uvereni da će biti naš ponos i novi simbol Beograda“, istakao je Adir El Al.\nKompanija AFI Europe najveći je pojedinačni investitor na domaćem tržištu nekretnina, a pored ovog projekta realizovali su i poslovni park Airport City na Novom Beogradu, kao i stambeni kompleks Central garden u Dalmatinskoj ulici. Radovi na izgradnji kompleksa Skyline Belgrade počeće za nekoliko nedelja, a izgradnja sve tri kule trajaće oko 4 godine. Ekskluzivni zastupnik prodaje projekta Skyline Belgrade je vodeća konsultantska kuća za nekretnine CBS International (CBRE Srbija).


Zašto imamo više zatvorenika nego što ima mesta u zatvorima - NOVA portal\nZašto imamo više zatvorenika nego što ima mesta u zatvorima\nEmisije Autor:Jovana Aleksić15. apr. 202121:45\nMiloš Janković i Stanislava Kulidžan Foto:Ivan Dinić/Nova S\nZašto Srbija ima više zatvorenika nego što ima mesta u zatvorima i da li otvaranje novih objekata značilo poboljšanje uslova u svim objektima, kakva je kazneno-popravna politika i resocijalizacija - samo su neka pitanja o kojima su u emisiji "Među nama" govorili advokat Miloš Janković, nekadašnji zamenik zaštitnika građana i Stanislava Kulidžan iz nevladine nemačke organizacije "Help".\nKomentarišući podatak da je 107,3 zatvorenika na 100 mesta, Miloš Janković kaže da taj podatak ukazuje da u zatvorima Republike Srbije nema mesta, ali da Srbija nije jedina sa takvim problemom.\n„Tu je možda veći problem zašto su ti ljudi u zatvoru, a to otvara pitanje kaznene politike Srbije. Umesto da se sudovi koji izriču zatvorske kazne opredele za izricanje alternativnih sankcija, poput mere rada u javnom interesu, niz uslovne osude, tu je i institucija kućnog zatvora… Ne pribegava se alternativama, a zatvor kao takav je zatvorena ustanova, mesto gde su mogući i postoje slučajevi zlostavljanja, međutim to su i mesta u kom ne dolazi do prevaspitavanja“, objašnjava Janković.\nNevladina nemačka oganizacija „Help“ donirala je opremu radionicama u vrednosti od oko 700.000 evra zatvorima.\n„Help je 2014. godine započeo pilot projekat u kazneno-popravnom zavodu u Nišu i Okružnom zatvoru u Vranju, gde je donirana oprema za radionice, kako bi se kroz radno angažovanje osuđenih lica uticalo na poboljšanje programa tretmana i što se tiče samog stepena povrata, a mislim da bi bilo krajnje vreme da se uradi jedna sveobuhvatnija analiza“, kazala je Stanislava Kulidžan.


01. april 2011.\nTokom uskršnjih praznika u svim velikim prodajnim objektima organizovali smo promotivne aktivnosti proizvodnog programa Feshta i Pehar. Koncept Pehar promotivnih aktivnosti je bio posebno osmisljen sa ponudjenom opcijom slanja čestitka za Uskrs.\nU periodu od 1 do 24 jula, svakog petka i subote u DIS-ovim marketima organizovali smo promotivne aktivnosti proizvodnog programa Pehar. U gradovima širom Srbije potrošači su degustirali Pehar osvežavajuće bezalkoholne napitke i za kupljenu odredjenu količinu proizvoda svako je mogao da dobije poklon Pehar čašu.\nOrganizovali smo promotivnu aktivnost proizvodnog programa Pehar u Zrenjaninu. Tokom dečije manifestacije, Milan Kalinić je najmladjima podelio Pehar sokove i predstavio naše proizvode. Organizovana je degustacija Pehar proizvoda i obezbedjeni su pokloni kupcima Pehar proizvoda.


“Izneo sam mađarski predlog premijeru Babišu da kao predsedavajući Višegradske grupe kada bude organizovana konferencija o budućnosti Evrope da na nju pozovemo i zemlje Zapadnog Balkana koje nastoje da dobiju članstvo, bez obzira što još nisu članice EU. Jer i njih se budućnost Evrope tiče”, kazao je na konferenciji za novinare na samitu V4 plus Austrija premijer Orban.\n“Pred nama je rasprava koja će trajati u narednim mesecima a možda i godinama, a to je konferencija o budućnosti Evropske unije. Ja pozdravljam predlog premijera Orbana da o budućnosti EU diskutuju i zemlje Zapadnog Balkana koje moraju da vide svoju buduću perspektivu u ovom našem ekskluzivnom društvu”, rekao je slovački premijer Peter Pelegrini.\n“Govorili smo i o fondu koji treba da finansira odustajanje Evrope od uglja. Smatramo da je ispravno da pojedine države pređu sa uglja na više ekološke načine snabdevanja energijom. Za Austriju je vrlo važno da se ne pomaže iz tog fonda nuklearna energija, već da se tim sredstvima pomažu obnovljivi izvori”, kazao je na konferenciji za novinare tokom samita kancelar Kurc.\n“Sa radošću mogu da konstatujem da naši partneri razumeju da različite startne pozicije istovremeno moraju da znače i različite izazove. To razumevanje naše polazne pozicije moglo je da se nasluti u početnom predlogu podele sredstava Fonda pravedne transformacije i dobra je vest, čak možda jako dobra za Poljsku. Zato što naši partneri u Evropi razumeju da moramo da idemo mnogo dužim i težim putem prema toj neutralnosti, da nam to može oduzeti više vremena i da će nam trebati više sredstava”, kazao je poljski premijer Mateuš Moravjecki.


Stručni program na Sajmu turizma u Kragujevcu - iKragujevac\nStručni program na Sajmu turizma u Kragujevcu\nutorak, 24 novembar 2015 10:33\nU petak, 27. novembra, u okviru sedmog Međunarodnog sajma turizma i seoskog turizma u Kragujevcu, biće održane stručne radionice za turističke radnike.\nPrvo će u 11.00 sati u Medija centru Šumadija sajma, biti održana radionica “Značaj interneta za rad i promovisanje seoskih turističkih domaćinstava” sa primerima dobre prakse, koju će voditi mr Radomir Stojanović i mr Slobodan Petrović, profesori na Visokoj poslovno-tehničkoj školi strukovnih studija iz Užica. Tema radionice je značaj interneta za razvoj seoskog turizma, primena savremene tehnologije u promociji i prodaji usluga, uz interaktivan pristup dobrim i lošim primerima. Radionica je namenjena zaposlenima u turističkim organizacijama, koji se bave razvojem, promocijom i prodajom usluga u seoskom turizmu, kao i seoskim domaćinima, i pružaocima usluga u seoskom , ali i drugim vidovima turizma.\nU 13.00 sati na programu je radionica “Pisanje projekata za apliciranje za sredstva iz predpristupnih fondova EU”, koju će voditi profesor dr Milutin R. Đuričić, sa VPTŠ Užice. Na radionici će biti reči o aktuelnim i potencijalnim fondovima za razvoj turizma i seoskog turizma, o pripremi za pisanje i osnovama popunjavanja aplikacija.\nRadionice koje će biti održane na sajmu deo su Tempus projekta “Modernizacija i harmonizacija studijskih turističkih programa u Srbiji” čiji je nosilac Visoka poslovno - tehnička škola iz Užica, a partneri visokoškolske ustanove iz zemlje i inostranstva, regionalne privredne komore i turističke organizacije. U okviru Tempus projekta do sada je održano 9 radionica, na teritoriji Leskovca, Užica i Vrnjačke banje, u cilju edukacije turističkih radnika i ostalih učesnika u turističkoj ponudi Srbije. U planu je da se nastavi saradnja GTO “Kragujevac” i Visoke poslovno-tehničke škole strukovnih studija Užice i da se za radnike u turizmu i ugostiteljstvu na teritoriji Šumadije organizuje još nekoliko edukativnih radionica.


Sajam i konferencija – Belgrade Food Show 5. i 6. novembra u Beogradu - Nira Press\nPočetna » Sajam i konferencija – Belgrade Food Show 5. i 6. novembra u Beogradu\nSajam i konferencija – Belgrade Food Show 5. i 6. novembra u Beogradu\nBelgrade Food Show, kombinacija sajma viskokvalitetne hrane i pića, edukativne konferencije i prilika za susrete proizvođača hrane sa kupcima, održaće se u hotelu Kraun Plaza, 5. i 6. novembra u Beogradu.\nAsocijacija za promociju srpske hrane organizuje događaj sa tendencijom da Srbiju pozicionira kao lidera u regionu Jugoistočne Evrope u ovoj industriji.\nZainteresovani izlagači i posetioci mogu da se prijave na sajtu www.belgradefoodshow.rs\nDogađaj će okupiti domaće, ali i regionalne proizvođače, kupce i distributere visokokvalitetnih prehrambenih proizvoda. Na skupu će učestvovati eminentni evropski i domaći stručnjaci i predstavnici kompanija, koji će predstaviti svetske i regionalne trendove i način poslovanja na različitim tržištima.\nPrvog dana biće održana konferencija, panel diskusije i prezentacije. Stručnjaci će predstaviti novine, kao i mogućnosti za razvoj srpske prehrambene industrije ka novim tržištima.\nNa Sajamu će drugog dana, pored skupa na kojem će biti predstavljeni primeri dobre prakse, izazovi i mogućnosti iz ugla kupaca i proizvođača, biti održani biznis sastanci (B2B) sa potencijalnim kupcima.\n„Belgrade Food Show je dugo očekivana prilika za predstavnike industrije da steknu nova znanja i predstave jedinstvene proizvode. Ovo je prvi događaj ove vrste, a broj kompanija koje mogu da učestvuju je ograničen. Prednost imaju kompanije koje izvoze ili su spremne za izvoz viskokvalitetnih proizvoda od voća i povrća, inovativnih mlečnih proizvoda i premijum mesnih proizvoda“, rekao je Robert Čoban, predstavnik Asocijacije za promociju srpske hrane.\nInicijativu Asocijacije za promociju srpske hrane podržao je USAID Projekat za konkurentnu privredu.


Početak/Politika/Razgovor sa evropskim parlamentarcima o izbornom procesu\nPredsednik Stranke pravde i pomirenja Muamer Zukorlić, Samir Tandir i narodni poslanik ispred Ujedinjene seljačke stranke Milija Miletić razgovarali su sa evropskim poslanicima povodom međustranačkog dijaloga i izbornih uslova.\nGovorilo se o tome da izborni uslovi mogu da budu bolji, a razgovori će biti nastavljeni naredne nedelje za kada je na učešće pozvan i predsednik Narodnog parlamenta Ivica Dačić, gde se čitava priča odnosi na one stranke koje ne žele učešće stranaca, ali i stranke koje žele da učestvuju u oba dijaloga.\nSa Miletićem i Zukorlićem razgovarali su evropski poslanici Tanja Fajon i Vladimir Bilčik, kao i bivši evroparlamentarci Eduard Kukan i Knut Flekenštajn.\nRazgovori su tekli u pravcu kako bi dijalog mogao da bude organizovan, a da bude najuspešniji, istakli su sagovornici. Biće predata i pisana platforma predsedniku Narodne skupštine i poslata je evropskim posrednicima.\n“Mislim da je moguće unaprediti izborni postupak i zaštiti sami poredak što i jeste smisao da se omogući da ljudi rasterećeno izađu na izbore, daju svoj glas i da taj glas dođe tamo gde su ga namenili”, poručio je Zukorlić.\nMilija Miletić narodni poslanik Zukorlić


UEFA nemilosrdna prema reprezentativcu Crne Gore (VIDEO) - MaxBet Sport\nUEFA nemilosrdna prema reprezentativcu Crne Gore (VIDEO)\nStefan Savić (Foto: Printscreen)\nNa početku sledećeg učešća u Ligi šampiona, trener Atletika Dijego Simeone neće moći da računa na Stefana Savića. Zbog udaranja laktom defanzivca Čelsija Antonija Ridigera tokom revanša osmine finala Lige šampiona, reprezentativac Crne Gore kažnjen je sa četiri utakmice neigranja.\nNa meču Viljareal – Dinamo Z, naša kladionica nudi kvotu 2.30 za igru 1-1.\nKako je su disciplinci evropske kuće obrazložili, dodatni razlog za oštru kaznu je uvredljivo obraćanje Savića sudiji Danijeleu Orsatu.\nKlub iz Madrida je posle dvoboja sa “plavcima” završio evropsku sezonu. U Španiji se “jorgandžije” žestoko bore za titulu, i to pošto su slabim igrama izgubili veliku prednost u odnosu na Real i Barselonu. Savić je ove sezone odigrao 35 utakmica u svim takmičenjima.\nTagovi:FK Atletiko MadridLiga šampiona 2020/21Stefan Savić\nGodišnjica jednog od najlepših golova u karijeri Kristijana Ronalda (VIDEO)\nOdređeni datumi polufinala Lige šampiona


Komorska saradnja na evropskom nivou - Pirot Plus Online\n24. april 2018. 12:30 Privreda Pirot Plus Online\nNa poziv Privredne komore Crne Gore, 20.04.2018. među gostima centralne svečanosti povodom obeležavanja 90 godina postojanja i rada Komore bila je delegacija Pirota predvođena predsednikom UOPKP dr Draganom Kostićem.\nJubilej je obeležen u Crnogorskom narodnom pozorištu u Podgorici, svečanom akademijom i dodelom nagrada najuspešnijim privrednicima u 2017. godini i pojedincima koji su kroz istoriju doprineli razvoju Komore. Tokom prepodneva održana je i svečanost na kojoj je nagrade najboljim privrednicima uručio predsednik Crne Gore Filip Vujanović.\nSvečanoj akademiji prisustvovali su najviši državni zvaničnici, najistaknutiji privrednici i gosti iz zemlje i inostranstva. Prisutnima su se obratili crnogorski premijer Duško Marković I predsednik Asocijacije komora Evrope EUROCHABRES-a i Savezne austrijske privredne komore Kristof Leitl. Tom prilikom predsednik komore Crne Gore Vlastimir Golubović uručio je specijalna priznanja i nagrade.\nUčešće u svečanosti povodom jubileja predstavlja nastavak saradnje izmedju UOPKP I PK Crne Gore, utvrđene sporazumom koji su potpisali predsednici dr Dragan Kostić I Vlastimir Golubović tokom posete naše delegacije u februaru 2018. sa ciljem promocije razvoja trgovine i ekonomskih odnosa između Crne Gore i Srbije.\nU okviru obeležavanja jubileja crnogorske komore, na poziv predsednika, delegacija Pirota prisustvovala je sastanku Komorskog investicionog foruma (KIF) ZB6 sa gostima iz privrednih komora Slovenije, Hrvatske i Austrije, koji je održan u Privrednoj komori Crne Gore sa ciljem uspostavljanja poslovnih veza, razmene iskustava i pregovora o budućoj saradnji. Predsedavajući sastanka Komorskog investicionog foruma bio je Marko Čadež, predsednik Privredne komore Srbije i predsednik upravnog odbora KIF-a ZB6.\nKIF je formiran 2015. sa ciljem da ujedini komorske resurse i prati realizaciju infrastrukturnih projekata, a na sastanku se, između ostalog, razgovaralo o unapređenju investicione platforme, aktivnostima KIF-a u stvaranju jedinstvenog komorskog prostora u regionu i jačanju mreže komora.\nTom prilikom dr Kostić je ispred UOPKP predsedniku crnogorske komore uručio prigodan poklon za\n90. godina postojanja.


Izvor\tEXPRES September 11, 2015\nRIM - Predsednik Srbije Tomislav Nikolić razgovarao je danas u Vatikanu sa papom Franjom.\nKako je saopštila pres služba Vatikana, jedna od glavnih tema razgovora bila je izbeglička kriza, odnosno uslovi u kojima su iračke i sirijske izbeglice i neophodnosti da se teret krize ravnomerno raspodeli, navedeno je u saopštenju.\nItalijanska agencija ANSA je prenela da je razgovor pape i Nikolića trajao 35 minuta, kao i da je Nikolić papi uručio primerak Dušanovog zakonika i ilustrovanu monografiju srpskih manastira na Kosovu.\nTeme razgovora su bile, pored izbegličke krize, i protivljenje Srbije prijemu takozvane "Republike Kosovo" u Unesko, kao i formiranju mešovite komisije Srpske pravoslave crkve i Rimokatoličke crkve koja bi razmatrala istorijske činjenice iz perioda Drugog svetskog rata i ulogu kardinala Alojzija Stepinca u Nezavisnoj državi Hrvatskoj.\nPres služba predsednika Srbije je ranije najavila da će tokom posete Nikolić uručiti Orden Republike Srbije na lenti kardinalu Pjetru Parolinu, državnom sekretaru Svete Stolice, za istaknute zasluge u razvijanju i učvršćivanju prijateljskih odnosa i saradnje između Srbije i Svete Stolice.\nKasnije danas Nikolić će se u Rimu sastati sa predsednikom Italije, Serđom Matarelom.\n« Vučić: Ono što je vlada uradila "čisto je kao apoteka" Nemačka ukida Šengen i ponovo uvodi graničnu kontrolu »


RTCG - Radio Televizija Crne Gore - Nacionalni javni servis :: Politika :: Hitno mijenjati zakon o biračkom spisku\nRADNA GRUPA 02. 11. 2017. 20:10 >> 19:47 0\nHitno mijenjati zakon o biračkom spisku\nČlanovi Radne grupe koja se bavi izbornim zakonodavstvom razgovarali su sa predstavnicima MUP-a, Agencije za zaštitu ličnih podataka, Agencije za elektronske medije i Ministarstva kulture. Najviše su se zadržali na Zakonu o biračkom spisku, koji se, kako su kazali, pod hitno mora mijenjati, jer je bivši ministar Goran Danilović mimo propisa sve podatke dao na uvid osobama kojima nije smio.\nTo što je bivši ministar MUP-a u Vladi izbornog povjerenja Goran Danilović dao lične podatke iz biračkog spiska članovima Koordinacionog tijela koje je tada formirao, skandalozna je odluka, kažu u MUP-u i dodaju da njene posljedice mogu osjetiti svi građani. Da je Danilović prekšio zakon, kažu, potvrdio je nedavno i Upravni sud.\n"Ti podaci su bili i lišenje o poslovnoj sposobnosti, to je kategorija posebna u kojoj su sadržani i medicinski podaci. Čak su i fotografije snimljene i cio birački spisak je snimljen ne neki CD", kazala je Zora Čizmović iz MUP-a.\nZato im je preporuka OEPS-a da se mijenja zakon o biračkom spisku, tvrde, došla kao spas, pa predlažu da se ubuduće, političkim partijama daje samo dio podataka iz biračkog spiska.\n"Predlažemo da se član 25 zakona o biračkim spusku briše. Tamo piše da stranke imaju pravo da sve što traže iz predmeta da im se dostavi. Mislim da ako imaju uvid u sve predmete elektronke, dostavljanje, kopiranje, raznošenje po raznim kancelarijama je vrlo problematično", kazala je Čizmović.\nSada, kažu i u Agenciji za zaštitu ličnih podataka, može doći do brojnih zloupotreba podataka iz biračkog spiska, naročito matičnih brojeva, pa predlažu da se političkim partijama sve promjene daju na uvid elektronskim putem u realnom vremenu, bez mogućnosti kopiranja i distribucije. Za to bi, kažu, trebalo da budu odgovorna četiri lica koja će evidentirati MUP, a time bi se omogućilo da ostane trag o prijavi i odjavi ali i o obimu korišćenih podataka.\n"Na način na koji sada predviđa zakon, dosatavljanje biračkog spiska, znači da vi imate kod sebe ako poslanici ili ko, sve naše podatke u vašim rukama. Oprostite, ja vam za to ne dajem saglasnost", kazao je Radenko Lacmanović iz Agencije za zaštitu ličnih podataka.\nA članovi Radne grupe koja se bavi izmjenama izbornog zakonodavstva strahuju, kažu, gdje su završili lični podaci birača, i apeluju da zajedno urade sve kako bi pronašli najprihvatljivije rješenje.\n"Doživjeli smo da neko uzme pod ruku birački spisak i mogu misliti gdje je završio i ko njim sad manipuliše. A imamo izbore u četiri opštine", kaže poslanik DPS-a Miodrag Vuković.\n"Nema više prostora za samovolje ministra, ili bilo koje izvršne vlasti da svojom odlukom utiče na zakon. Ne radi se samo o ličnim podacima, nego i o biometrijskim. Ko bi to mogao koristiti za buduće neke izborne procese. To mi ne znamo", poručuje Muhamed Đokaj iz Agencije za zaštitu ličnih podataka.\n"Želim da vjerujem da je kolega Danilović to uradio da bi povjerenje u izborni proces u Crnoj Gori ojačalo", kazao je Genci Nimanbegu iz Force.\n"Ono što ja ne mogu da oprostim građanima je sto se nisu pobunili, mi smo preduzeli što smo mogli. Ali da znate, svi imaju pravo da podnesu tužbu za naknadu nematerijalne štete", poručila je Čizmović.\nPredstavnici MUP-a i Agencije će svoje sugestije članovima Radne grupe dostaviti naknadno, a oni su danas razgovarali i sa predstavnicima Ministarstva kulture i Agencije za elektronske medije. Iz Agencije su preporučili da se definiše početak izborne kampanje i da se završi 24 sata prije izbora. Političkim strankama preporučuju da potpišu etički kodeks, te da zbog transparentnosti dostave izvještaj o troškovima.


Đukanović i Gusenbauer saglasni da se integracija u EU odvija po principu regate\nProširenje Evropske unije mora se nastaviti, a na tom putu će pojedinačni uspjesi zemalja kandidata biti odlučujući, rekao je danas u Podgorici savezni kancelar Austrije Alfred Gusenbauer prilikom susreta sa crnogorskim premijerom Milom Đukanovićem.\nCrnogorski premijer Milo Đukanović, naglašavajući da evropska perspektiva Zapadnog Balkana nema alternativu, istakao je da je sa austrijskim kancelarom saglasan da Evropa mora biti dosljedna principu regate:\n‘’…što znači da ne može biti govora o nekom kolektivnom pristupanju, gdje dinamika pristupanja svake države ne zavisi samo od njene sposobnosti da usvaja evropske standarde, nego, možda, i od neke lošije sposobnosti i sporije dinamike u nekoj drugoj, susjednoj državi. Ne, zajedno smo privrženi ideji regate, što znači da svaka država napreduje prema Evropi onom dinamikom kojom je u stanju da usvaja zahtjevne evropske demokratske standarde’’.\nProširenje EU mora se nastaviti i neuspjeh referenduma u Irskoj na smije obeshrabriti druge zemlje na putu kao Evropi, rekao je savezni kancelar Austrije Alfred Gusenbauer. On je dodao da države moraju zaslužiti ulazak u EU:\n‘’Saglasan sam sa premijerom da svaku zemlju treba teretirati u skladu sa njenim zaslugama, te da će na svom putu ka EU, Crna Gora imati podršku Austrije’’.\nAustrijski kancelar istakao je da je Austrija bila jedan od prvih partnera Crne Gore u Evropi i obećao da će to biti nastavljeno:\n‘’Mnogo je austrijskih kompanija koje su zainteresovane za investicije u Crnoj Gori u različiti oblastima, prije svega u oblasti turizma, infrastrukture, energetike…’’\nCrnogorski premijer istakao je da je Crna Gora najzanimljivija investiciona destinacija u regionu, zbog čega je u njoj sve više austrijskih investitora:\n‘’Posebno u onim oblastima koje predstavljaju naš strateški investicioni prioritet, a to je putna infrastruktura, energetika i turizam’’.


UNDP i UN | UNDP u Srbiji\nUNDP i UN sistem\nČlanstvo Srbije u UN\nSocijalistička Federativna Republika Jugoslavija je jedna od originalnih članica Ujedinjenih nacija, u njeno ime Povelja UN potpisana je dana 26. juna 1945 a ratifikovana 19. oktobra 1945, i bila je članica sve do svoje dezintegracije čemu je usledio prijem novih članica, odnosno Bosne i Hercegovine, Republike Hrvatske, Republike Slovenije, bivše Jugoslovenske Republike Makedonije. Savezna Republika Jugoslavije primljena je u članstvo Ujedinjenih nacija Rezolucijom Generalne skupštine Ujedinjenih nacija A/RES/55/12 od 1. novembra 2000. godine.\nDana 4. februara 2003, nakon usvajanja i potvrđivanja Ustavne povelje DZ Srbije i Crne Gore od strane Skupštine Savezne Republike Jugoslavije, zvanični naziv "Savezna Republika Jugoslavija" promenjen je u Državna zajednica Srbija i Crna Gora.\nPismom od 3. juna 2006, Predsednik Republike Srbije obavestio je Generalnog sekretara UN da se članstvo Srbije i Crne Gore nastavlja članstvom Republike Srbije, nakon proglašenja nezavisnosti od strane Crne Gore.\nU Srbiji, kao i u mnogim drugim državama, Rezidentni predstavnik UNDP-a istovremeno ima i svojstvo Rezidentnog koordinatora.\nSistem rezidentnih koordinatora (RCS) obuhvata sve organizacije sistema UN u Srbiji. Rezidentni koordinator je ovlašćeni predstavnik Generalnog sekretara i vođa Nacionalnog tima UN u zemlji.\nKancelarija Rezidentnog predstavnika Ujedinjenih nacija pruža direktnu podršku Rezidentnom koordinatoru UN i Nacionalnom timu UN, uključujući savetodavnu, stručnu, organizacionu i podršku u upravljanju.\nSistem rezidentnih koordinatora ima za cilj bolju saradnju između operativnih aktivnosti za razvoj sistema UN i njihovu integraciju u nacionalne planove i prioritete. Svrha koordinacione funkcije je da osigura da operativne aktivnosti sistema UN daju delotvoran doprinos nacionalnom razvoju, da se pruži fleksibilan odgovor na potrebe zemlje domaćina, sa ciljem da se maksimizira sveukupni učinak podrške sistema UN. Takve aktivnosti se realizuju za dobrobit države domaćina, na njen zahtev, i u skladu sa njenim sopstvenim razvojnim politikama i prioritetima.\nNacionalni programski dokument UNDP-a je usklađen sa Okvirom za razvojnu pomoć UN za Srbiju, koji omogućava usklađenost između aktivnosti koje sprovode UNDP i ostale agencije Ujedinjenih nacija.\nZajednički program predstavlja jedan set aktivnosti sadržanih u zajedničkom planu rada sa odgovarajućim budžetom koji realizuju i finansiraju dve ili više agencija Ujedinjenih nacija radi podrške rezultatima od zajedničkog interesa.\nZajedničko programiranje ne samo da olakšava saradnju sa agencijama Ujedinjenih nacija, već takođe omogućava smanjenje troškova transakcija, izbegava preklapanja, i povećava ostvareni uticaj razvojnih projekata i razvojne pomoći uopšteno. Zajednički projekti takođe pomažu sistemu UN da podrži dostizanje nacionalnih razvojnih ciljeva na koherentniji, delotvorniji i efikasniji način.\nReforme Ujedinjenih nacija koje je inicirao Generalni sekretar Kofi Annan dovele su do sveobuhvatnog „remonta“ sistema Ujedinjenih nacija. Jedna od preuzetih obaveza u okviru ovih reformi je da se unapredi sveukupna delotvornost agencija UN višim stepenom zajedničkog programiranja i objedinjavanja njihovih resursa.\nU praksi to znači da najmanje dve agencije UN rade zajednički sa jednim ili više nacionalnih partnera na realizaciji jednog projekta. Jedinstven projektni dokument sa zajedničkim planom rada i zajedničkim budžetom jasnije uređuje uloge i odgovornosti svih partnera koji učestvuju u zajedničkom projektu.\nSveukupno, najvažniji faktor koji se razmatra kod zajedničkog programiranja je kakva dodatna vrednost će biti ostvarena primenom ovog pristupa razvojnom programiranju.\nUN agencije u Srbiji\nNacionalni tim UN u Srbiji predstavlja porodicu od 26 agencija i organizacija koje pomažu građanima i institucijama da izgrade sigurno, bezbedno i stabilno društvo zasnovano na načelima pravde i jednakih šansi za sve.\nPrisustvo UN u Srbiji:\nKancelarija Rezidentnog koordinatora UN\nICTY – Međunarodni krivični tribunal za bivšu Jugoslaviju\nILO – Međunarodna organizacija rada\nIMF – Međunarodni monetarni fond\nIOM – Međunarodna organizacija za migracije\nUN Women – Telo Ujedinjenih nacija za rodnu ravnopravnost i unapređenje položaja žena\nUN-HABITAT – Program Ujedinjenih nacija za ljudska naselja\nUNDP – Program Ujedinjenih nacija za razvoj\nUNDSS – Odeljenje Ujedinjenih nacija za sigurnost i bezbednost\nUNFPA – Fond Ujedinjenih nacija za stanovništvo\nUNHCHR – Kancelarija Visokog komesara Ujedinjenih nacija za ljudska prava\nUNHCR – Visoki poverenih Ujedinjenih nacija za izbeglice\nUNICEF – Dečiji fond Ujedinjenih nacija\nUNOB – Kancelarija Ujedinjenih nacija u Beogradu\nUNODC – Kancelarija Ujedinjenih nacija za drugu i kriminal\nUNOPS – Kancelarije Ujedinjenih nacija za projektne usluge\nUNWTO – Svetska turistička organizacija\nWB – Svetska banka\nWHO – Svetska zdravstvena organizacija


Srpsko-američka svadba u Beogradu - Naši u svetu\nObjavljeno 14/05/19 u 12:30\nStudenkinje i studenti solo pevanja Univerziteta Karnegi Melon u Pitsburgu počeli su jednonedeljnu turneju u prestonici Srbije – Beogradu. Danas, sutra i u petak (14, 15 i 17. maja) imaće ukupno četiri nastupa: dva resitala i to u Zadužbini Ilije Kolarca i zdanju Skupštine grada Beograda, kao i dve opera u atrijumu Narodnog muzeja.\nPoseban kuriozitet je a kapela opera “Svadba”, kompozitorke Ane Sokolović koju izvode na srpskom jeziku – čijoj smo generalnoj probi prisustvovali uoči polaska mladih umetnika za Beograd, piše Glas Amerike.\nAna Sofija Bojd kao “Lena” Foto: printscreen/VOA\n“Nemam predrasuda i strahovanja – povodom skorog odlaska u Srbiju. Rat je tuga, ali mislim da na planeti ne postoji mesto koje nije bilo pogođeno ratovima i podelama”,ukazuje Bojd.\nĐorđe Nešić Foto: printscreen/VOA\nSofija Brnam Lemer Foto: printscreen/VOA\nKarnegi MelonKultura SrbijeNarodni muzejoperaSrpski običajiSvadbaVOA\n“Iz Narodnog muzeja u Beogradu direktno u Luvr”: Počela kampanja…\nŠvajcarac, srpski zet! Rekao sudbonosno “DA” po srpskim običajima a sve…


Prvi čovek Libije dolazi u Moskvu - 12.08.2017, Sputnik Srbija\nPrvi čovek Libije dolazi u Moskvu\nVođa Libijske nacionalne armije maršal Halifa Haftar u subotu bi trebalo da stigne u Moskvu, gde je za ponedeljak potvrđen njegov susret sa ministrom spoljnih... 12.08.2017, Sputnik Srbija\nrusija, vesti, svet, libija, halifa haftar, lav denjgov\nVođa Libijske nacionalne armije maršal Halifa Haftar u subotu bi trebalo da stigne u Moskvu, gde je za ponedeljak potvrđen njegov susret sa ministrom spoljnih poslova Rusije Sergejem Lavrovom, rekao je za Sputnjik šef kontakt grupe za Libiju u Ministarstvu spoljnih poslova Rusije i poslanik Državne dume Lav Denjgov.\nRusija obnavlja veze sa Libijom\n6 Avgust 2017, 08:45\n„On dolazi danas. Njegov avion kasni, trebalo je da sleti u 13 časova“, rekao je Denjgov. Prema njegovim rečima, maršal stiže direktno iz Libije.\nOn je dodao da je za ponedeljak potvrđen sastanak Haftara sa ministrom spoljnih poslova Rusije.\n„Zasad je samo potvrđen sastanak u ponedeljak sa ministrom spoljnih poslova“, rekao je Denjgov.\nŠto se tiče mogućeg sastanka sa predstavnicima Ministarstva odbrane, Denjgov je rekao da „postoji takva informacija koja zasad nije potvrđena“.\n„Pod kojim okolnostima i sa kime će se sresti, to se zasad ne objavljuje, još uvek nam nije poznato“, istakao je on.\nRusija će nastaviti da podržava dijalog sukobljenih strana u Libiji, rekao je Denjgov.\n„Rusija uvek pozdravlja njihov dijalog (Haftara i Saradža). Oni su se sastali u Abu Dabiju, sastali su se nedavno u Francuskoj. Budući da je stav Rusije o ovom pitanju da komunicira sa svim stranama u sukobu, i mi pokušavamo da učinimo da se strane dogovore i u Libiji nastupi mir“, dodao je Denjgov.


Bez drugog bloka posao gubi više od 1.000 radnika\nNaslovnica NAJNOVIJE Privreda Bez drugog bloka posao gubi više od 1.000 radnika\nPljevlja – Crnoj Gori se ne isplati da ne gradi drugi blok Termoelektrane Pljevlja, kao što joj se ne isplati da nastavi da bude uvozno zavisna dok istovremeno raspolaže potencijalima koje može valorizovati, rekao u intervjuu Vikend novinama, poslanik Socijaldemokrata Crne Gore i član Odbora za ekonomiju, finansije i budžet Damir Šehović.\n„Za Socijaldemokrate Crne Gore energetska nezavisnost je uslov političke i svake druge nezavisnosti, posebno za malu državu. Zato svi projekti koji doprinose energetskoj nezavisnosti, i koji se uklapaju u naš koncept “Partnerstva za agresivan ekonomski razvoj”, a gradnja drugog bloka TE jeste jedan od njih, imaju našu punu podršku“, istakao je on.\nPrema njegovim riječima izgradnja drugog bloka, osim što državi obezbjeđuje energetsku nezavisnost, stvara pretpostavke za konkurentno učešće EPCG na tržištu električne energije, za valorizovanje rezervi uglja u pljevaljskom basenu na optimalan i efikasan način, za rješavanje problema zagađenja životne sredine pljevaljske kotline u grejnoj sezoni, kao i za brojne druge pozitivne, direktne i indirektne efekte na naš ekonomski sistem.\n„Region se već suočava sa deficitom električne energije, dok potrošnja ima kontinuiran rast. Deficit električne energije prijeti da u pojedinim periodima dostigne kritične granice i uzrokuje elektroenergetske kolapse. U takvom ambijentu ogromna finasijska sredstva države troše za kupovinu električne energije. Crna Gora će, realizacijom ovog projekta, preduprijediti sve ove negativne okolnosti i rizike sa kojim bi se zasigurno suočila“, rekao je Šehović.\nNa pitanje kako komentariše tvrdnje nekolicine stručnjaka da drugi blok nije isplativ Šehović je odgovorio da nakon obnove nezavisnosti i sada već izvjesnog učlanjenja u NATO, treći veliki cilj povodom kojeg sve progresivne političke snage u Crnoj Gori treba da naprave partnerstvo, a na čemu Socijaldemokrate Crne Gore insistiraju, treba da bude agresivan ekonomski razvoj.\nA jedna od osnovnih pretpostavki takvog razvoja je, kako smatra on, efikasno korišćenje nemalog raspoloživog energetskog potencijala, što se gradnjom drugog bloka svakako obezbjeđuje.\n„Gradnja drugog bloka je za državu isplativa, a nalazi studija koje to dokazuju treba da budu transparentni, ali za neke kritičare ovog projekta nije isplativa, zato su tako glasni u namjeri da ga spriječe“, ocijenio je Šehović.\nNa pitanje šta bi se desilo kada ne bismo izgradili drugi blok Šehović je odgovorio da predviđena snaga od 220 MW odnosno 254 MW je optimalna veličina bloka, gledajući raspoložive rezerve uglja užeg pljevaljskog basena.\n„Na osnovu EU regulative, prihvaćene potpisivanjem sporazuma o formiranju energetske zajednice zemalja jugositočne Evrope, prvi blok TE, bez značajnih ulaganja u ekologiju, za koja inače ne postoje sredstva, od početka 2018. godine može da radi još 20.000 sati. Na osnovu toga se zaključuje da bi prvi blok mogao da radi još nekoliko godina, ili u redukovanoj proizvodnji do 2023. godine. To znači da bismo bez gradnje drugog bloka za nekoliko godina mogli ostati bez termoenergije u Crnoj Gori, što bi izazvalo đ energetsku nestabilnost i povećalo potrebu za uvozom skuplje energije“, pojasnio je on.\nŠehović dalje dodaje da ovo iz razloga što TE rade i proizvode ako ima uglja, a u pljevaljskom basenu ga ima u dovoljnim količinama, a hidroelektrane ako padne dovoljno kiše da ih napune, što zavisi od vremenskih prilika, a ne od menadžmenta EPCG.\n„Da ne pominjemo socijalne probleme koje bi se u slučaju gašenja TE javili, jer bi osim 200 radnika TE u pitanje bili dovedeni i zaposleni u Rudniku uglja, kao i stotine drugih u reprolancu. Zato od kritičara treba čuti odgovor na pitanje šta je smislena alternativa gradnji drugog bloka?“, rekao je on između ostalog.


TV u dečjoj sobi? - Moj pedijatar\nMališanima je danas zabava dostupna na svakom koraku. Nekada se na crtać pred spavanje čekalo čitav dan, jer se emitovao samo jednom, uglavom pre emisije Dnevnik, a danas postoji bezbroj kanala posvećenih isključivo dečjoj zabavi, kompjuteri i nepregledni svet video igrica. Televizor je postao primarni izvor informacija i idola, učitelj i drug za zabavu, upozoravaju stručnjaci. Zbog toga savetuju da ne stavljate televizor u dečiju sobu, a ovu preporuku potvrđuju i naučna istraživanja.\nNaime, američki naučnici došli su do zaključka da deca koja imaju televizor u svojoj sobi češće imaju socijalne probleme, lošije odnose sa vršnjacima, spavaju manje nego što im je potrebno, pate od viška kilograma i manje su aktivna u slobodno vreme.\nUočene su značajne razlike u odnosu na vršnjake koji TV “dele” sa ostatkom porodice. Istraživanje je pokazalo i da ove negativne manifestacije nemaju veze sa tim koliko vremena dete provodi ispred ekrana.\nDovoljno je samo da dete 15-ak minuta dnevno bude “prikovano” za TV u svojoj sobi i povećava rizik da pati od navedenih problema.\nOvo istraživanje objavljeno je i u stručnom časopisu “Preventive Medicine” i obuhvatilo je više od 50 hiljada dece, starosti između 6 i 17 godina.\nDrugo istraživanje potrvdilo je i da deca koja imaju svoj televizor imaju lošije ocene. Previše vremena ispred ekrana utiče na količinu sna, smanjuje koncentraciju i automatski utiče na uspeh u školi.\nPsiholozi tvrde da školska deca koja spavaju manje od devet sati dnevno češće imaju problema sa učenjem i koncentracijom. Istraživanja pokazuju da veliki procenat školaraca u nižim razredima osnovne škole spava u proseku tek sedam sati, za šta je glavni “krivac” televizor. Zbog takvih navika pate i intelektualni razvoj i zdravlje, jer se nedostatak sna ne može nadoknaditi, upozoravaju stručnjaci.\nDevet do devet i po sati sna optimalno je za kognitivni razvoj dece, a oni koji to priušte svom telu nisu u stanju da rešavaju logičke zadatke i složenije probleme.\nZbog toga ne stavljajte TV u dečju sobu, neka dnevna ostane jedino mesto “gledanja”. Pored toga što će se dete naspavati, lakše ćete kontrolisati kakve sadržaje prati, a možete i zajedno da gledate, komentarišete i družite se pred odlazak na spavanje.\ndečja sobaprekomerno gledanjetv


Predstavljanje izborne liste “Inicijativa Ne davimo Beograd – Žuta patka – Čiji grad, Naš grad – Ksenija Radovanović” na programu Radio televizije Srbije proteklo je juče uz komentar voditelja da program nije po pravilima predstavljanja. Takođe, voditelj je u uvodu naveo pogrešno ime izborne liste inicijative. Ovome je prethodio ceo dan natezanja sa uredništvom RTS-a da li će ovaj materijal uopšte biti prikazan uz komentare da bi “bilo bolje da se drugačije predstavimo” i da “znamo mi o čemu se radi” zašto ovaj matrijal nije podoban.\nInicijativa Ne davimo Beograd smatra da je na ovaj način ostavljen negativan utisak kod dela gledalaca i na taj način povređeno pravo inicijative da iskoristi svoje vreme za predstavljanje u programu RTS-a. Kao da nije dovoljno što je program RTS-a bio u potpunosti zatvoren za inicijativu toliko da u celoj 2017. godini novinari javnog servisa nisu ni jednom pozvali predstavnike inicijative ni za komentar, izjavu ili potvrdu neke vesti, već je voditelj dao sebi za pravo da karakteriše program u negativnom kontekstu.\nZahtevamo od RTS-a da obezbedi novi termin predstavljanja izborne liste “Inicijativa Ne davimo Beograd – Žuta patka – Čiji grad, Naš grad – Ksenija Radovanović”u kome neće uticati na gledaoce negativnim komentarima i u kome će izborna lista biti predstavljena punim i ispravnim imenom.\nInicijativa Ne davimo Beograd smatra da je RTS dužan ne samo da ispuni formalne uslove i da zadovolji zakonske norme, već da stvori suštinsku razmenu argumenata i utiče na obaveštenost građana o ključnim pitanjima razvoja grad i države.


Hilari Klinton predstavila svoj ekonomski plan\nDemokratski predsednički kandidat Hilari Klinton danas iznosi svoje ekonomske planove isitičući da će njeni predlozi biti od pomoći za veliki deo američke radničke klase dok republikanac Donald Tramp nudi smanjenje poreza najbogatijima poput njega.\nHilari Klinton drži govor u fabrici koja proizvodi automobilske delove i opremu za vojnu industriju u Vorenu u Mičigenu, nedaleko od mesta gde je Tramp ranije ove nedelje apelovao za značajno smanjenje poreskih stopa za korporacije i pojedince.\nSavetnici navode da u tom govoru Hilari Klinton, bivša američka državna sekretarka oštro, kritikuje Trampov plan kao “destruktivan za ekonomiju” dok će njen biti fokusiran na otvaranje radnih mesta i državne projekte sa ciljem da se poprave dotrajali putevi, mostovi i aerodromi. Na jučerašnjem skupu u poljoprivrednoj državi Ajovi, Hilari Klinton je ukazala da bi se njenim planom dodalo više od 10 miliona radnih mesta i naglasila da bi Trampov plan koštao američko tržište rada više od tri miliona radnih mesta.\nUoči njenog govor, Donald Tramp je izjavio za mrežu CNBC da bi Sjedinjene Države trebalo da povećaju svoj dug od 19 hiljada milijardi radi jačanja vojske i obnove infrastrukture. Mada je često ismevao predsednika Baraka Obamu zbog rastućeg duga, Tramp je rekao “pošto su kamatne stope tako niske, plaćali biste tako male kamate, te je sada momenat da pozajmite.”\nBrojne američke političke ankete ukazuju da Hilari Klinton vodi sa oko 7 odsto ispred Trampa i stiče podršku u ključnim državama koje će biti odlučujuće na izborima 8. novembra.\nMedjutim, glasači su više ujednačeni prema Hilari i Trampu kad se postavi pitanje ko može najbolje da da novi podstrek američkoj ekonomiji, najvećoj na svetu. Američka ekonomija je često predmet zavisti drugih zemalja u kojima je rast usporen, ali SAD nisu zabeležile rast od 3 odsto u više od deset godina, što je cifra koju ekonomisti često smatraju znakom dinamičnog napretka.


Opština Zubin Potok - Otvorena Sigurna kuća u Zubinom Potoku Otvorena Sigurna kuća u Zubinom Potoku | E-opština Zubin Potok\n29.06.2020 - 13:28\nRegionalna Sigurna kuća, prva na području okruga, koja će biti dostupna svim potencijalnim žrtvama porodičnog nasilja za sever Kosova, otvorena je danas u Zubinom Potoku (naselje Zupče).\nČetiri opštine sa severa Kosova potpisale su memorandum za osnivanje jedne ovakve institucije, rekla je šefica administracije Opštine Severna Mitrovica Adrijana Hodžić, naglašavajući da su lokalne samouprave rešile da se “konačno institucionalno krenemo boriti protiv porodičnog nasilja” i da jedino to može biti nešto što će dati konkretna rešenja.\n“Cilj nam je da ova sigurna kuća bude mesto gde će žrtve porodičnog nasilja doneti odluku, gde će reći da neće više dozvoliti da budu žrtve. Naš je posao da vršimo pritisak na sve institucije, čitav lanac koji treba da se bori protiv porodičnog nasilja, da na kraju rezultat bude pozitivan i da se broj žrtava smanji. Mislimo da će ovaj projekat uticati preventivno da se ne dešavaju novi slučajevi porodičnog nasilja. Ovo je misija, stvari se neće menjati preko noći, ali zajedničkim snagama, ukoliko i sudstvo i tužilaštvo, i centri za socijalno i policija i lokalne smaoupave, ukoliko svi budemo radili zajednički na kraju ćemo doći do traženog cilja” rekla je Hodžić i zahvalila svim gradonačelnicima sa severa Kosova koji su joj poverili da realizuju zajedničku inicijativu.\nNa zahtev Centara za socijalni rad, na zahtev i apele nevladinog sektora koji su govorili da je veliki problem, nedostatak ovakvog objekta, lokalne samouprave su uzele stvar u svoje ruke i omogućile svim ovim institucijama da jedan ovakav objekat imamo na raspolaganju, rekla je Adrijana Hodžić.\n“Više nema izgovora da nemamo gde da smestimo žrtve porodičnog nasilja. Sem toga što ćemo obezbediti dom i mirnu luku, za sve žrtve porodičnog nasilja, mi smo razmišljali i o ekonomskoj komponenti” rekla je Hodžić.\nNa placu se nalazi plastenik i mini radionica gde će žene moći da proizvode, sapune, sveće, eterična ulja. Istakla je saradnju sa Fakultetom tehničkih nauka, gde će profesorke ovog fakulteta biti volonterke i na neki način terapeutski uticati na žrtve porodičnog nasilja. “Žene koje će biti angažovane u plasteniku i radnom delu neće biti prisiljivane da rade. Nije cilj da ova dva objekta budu samoodrživa i profitabilna. Cilj je da one imaju aktivnosti, pa ukoliko neka od njih razvije talenat za bilo šta, to može da u budućnosti bude pomoć i omogući ekonomsku nezavisnost svih tih žena” istakla je Hodžić. U Opštini Zubin Potok u fabrici koja proizvodi odela ima 30 slobodnih radnih mesta za sve žene, kojima će biti omogućen prevoz do radnih mesta i trening da nauče da koriste šivaće mašine, kako bi ostvarile svoje radno pravo i bile zaposlene u fabrici.\nŠto se tiče obezbeđenja, Opština Severna Mitrovica je obezbedila 17 mladića iz svojih ljudskih resursa, koji su motivisani da budu na usluzi Sigurnoj kući žrtvama porodičnog nasilja. Kada je u pitanju profesionalno osoblje intervjuisano je preko 100 zaposlenih u Opštini Severna Mitrovica, a selektovano oko 20 psihologa, lekara, medicinskih sestara, socijalnih radnika, koji će proći adekvatnu obuku za profesionalno osoblje, kao i za obezbeđenje, što je obećanje OEBS misije na Kosovu.\nKapacitet objekta je za smeštaj 20 korisnica. Opština Zubin Potok je obezbedila zemljište i nedovršeni objekat, te uložila 50 hiljada evra, rekao je gradonačelnik Srđan Vulović.\nUnmik je ovaj projekat finansirao sredstvima u iznosu od 150 hiljada dolara, dok je KFOR obezbedio instaliranje sigurnosnih kamera.\n“Kupljen je i nameštaj i sve mašine koje su potrebne za rad u plasteniku, laboratorija za proizvodnju eteričnih ulja. KFOR je zadužen za bezbednost, oni su napravili kompletnu proceduru nabavke, i kamere su doprinos KFORa. U donaciju se uključila i britanska ambasada sa 3000 funti, a taj novac je utrošen za nabavku sitnog inventara (posuđe,posteljina, potrošni materijal, higijena….), objasnila je Hodžić.\nIzrazila je nadu da je ovo tek početak, i da sada Centri za socijalni rad imaju ozbiljnu instituciju gde mogu da smeste žrtve porodičnog nasilja. Apelovala je na nevladin sektor da nastave da rade svoj posao, i da je njihov doprinos u borbi protiv porodičnog nasilja neprocenjiv. “Same institucije ne bi mogle da se pomere sa mrtve tačke da nije njih” istakla je Hodžić i pozvala sve na saradnju.\nGradonačelnik Zubinog Potoka Srđan Vulović rekao je da su se četiri gradonačelnika sa severa Kosova dogovorili i potpisali sporazum o formiranju Regionalne Sigurne kuće.\n“Tih dana smo se i odlučili da Opština Zubin Potok pokloni plac sa jednom kućom koja je bila nedovršena i posle godinu dana uspeli smo da dođemo do konačnog cilja, da otvorimo Sigurnu kuću regionalnog karaktera u Opštini Zubin Potok” rekao je Vulović i izrazio nadu da će u objektu biti što manje žrtava porodičnog nasilja.\nZamenik šefa UNMIKa Kristofer Kolman koji je zajedno sa Adrijanom Hodžić i gradonačelnikom Srđanom Vulovićem svečano presekao vrpcu Regionalne Sigurne kuće rekao je: “Mi smo više nego srećni što smo uspeli da obezbedimo fondove za jedno sklonište za potencijalne žrtve nasilja i one koji su preživeli to nasilje. Izvanredno je važno da smo uspeli da obezbedimo ženama koje su preživele nasilje i potencijalnim žrtvama mesto gde će moći ne samo da se sklone, već i ekonomski da napreduju i da samim tim ostvare svoja prava koja i zaslužuju. Ovo nije važno samo za žene, već i za celokupno društvo, a takođe i podrška insitucijama na Kosovu da one budu u mogućnosti da ostvare svoje odgovornosti koje imaju prema društvu.”\nSvečanom otvaranju prisustvovali su predstavnici UNMIK-a, KFORa, šef misije OEBSa na Kosovu Jan Bratu, predstavnici lokalnih samouprava, gradonačelnik Zubinog Potoka Srđan Vulović, šefica opštinske administracije lokalne samouprave Severna Mitrovica Adrijana Hodžić i predstavnici Centra za socijalni rad.


Krstić: Srbija će postati pozitivna priča\nMinistar finansija Lazar Krstić izjavio je da je podrška na koju su vladine mere naišle u Svetskoj banci, MMF-u, pa i Stejt departmentu, dokaz kredibiliteta politike vlade u Beogradu i izrazio uverenje da će Srbija postati pozitivna priča, kakvih u Evropi nema mnogo.\nKrstić je, sumirajući dosadašnje rezultate učešća na redovnom godišnjem zasedanju Svetske banke i Međunarodnog monetarnog fonda u Vašingtonu, rekao da su to bila "tri jako dobra dana za Srbiju".\nPrema njegovim rečima, jednako značajni bili su i razgovori sa visokim zvaničnicima Stejt departmenta.\n"Nastavljamo razgovore sa MMF-om i to je proces koji traje, nije nešto što se lomi preko kolena. Mi sada pokušavamo da usaglasimo na tehničkom nivou sve pretpostavke", rekao je ministar.\nOn je istakao da je dobijena pozitivna ocena za program Vlade Srbije, koji "nije lak, ali je odgovoran, i ima za cilj da stvari postavi na svoje mesto".\nPrema njegovim rečima, vladine mere se ne odnose samo na fiskalnu konsolidaciju, već su "dve i po od šest mera" usmerene na stimulaciju rasta.\n"Tu mislim na poboljšanje poslovnog ambijenta i povoljne kredite, kao posledicu dobrih bilateralnih odnosa, kao što je primer sa Abu Dabijem. Takođe, samim restrukturiranjem javnih preduzeća otvoriće se prostor za konkurentnost u nekim oblastima", naglasio je Krstić.\nKrstić je ocenio da je za Srbiju sada glavno pitanje ekonomske predvidljivosti i srednjoročnog planiranja, za uspeh kod stranih i domaćih investitora.\n"Sad smo prvi put izašli sa slikom koja nije samo za sutra, već sa ciljem koji bi mogao da se ostvari u naredne tri do četiri godine. Verujem da ćemo postati pozitivna priča, kojih u Evropi nema puno i da će to biti pozitivna stvar za našu privredu", naglasio je ministar.\nTokom boravka srpske delegacije u Vašingtonu, konferenciju za novinare je održala i direktorka Svetske banke za Zapadni Balkan Elena Goldsin, koja je rekla da je "veoma ohrabrena posvećenošću koju je Vlada Srbije pokazala u poslednjih mesec dana ulaskom u reformu javnog sektora".\nOna je istakla da se na Zapadnom Balkanu od sledeće godine očekuje umereni oporavak, i da su te prognoze slične evropskim prognozama za naredne tri godine.


– Radoje Zvicer je kriminalac iz Crne Gore koji ima direktnu podršku i zaštitu, za sve kriminalne radnje, od predsednika Crne Gore Mila Đukanovića. U narednim mesecima očekujem još žešće napade i pritiske na predsednika Vučića i našu zemlju. Niko ne voli što je naša zemlja na svim poljima jača nego ikada, što smo postali lideri u regionu, šampioni u privlačenju direktnih stranih investicija, kao i to što nam Vladu ne sastavljaju tajkuni i strani ambasadori, ali i što nam državu vodi čovek koji ne pristaje na pritiske i ucene. Zbog toga im toliko smeta Aleksandar Vučić. Oni znaju da će naša zemlja, dok je on na njenom čelu, biti simbol mira, stabilnosti i ekonomskog prosperiteta. Živela Srbija, živeo Aleksandar Vučić – naglasio je Petrović i pozvao nadležne državne organe da ovaj slučaj istraže do kraja.\nLuka Petrović SNS Aleksandar Vučić atentat na Aleksandra Vučića


Zastave Evropske unije ispred sjedišta Evropske komisije u Briselu ( Foto:Rojters/Yves Herman)\n"Predstojeće konstituisanje novog parlamenta i formiranje nove vlade isključiva su odgovornost crnogorskih političkih aktera. EU je proteklih godina osnažila saradnju sa partnerima na Zapadnom Balkanu kada je riječ o otpornosti, sajber bezbjednosti i strateškoj komunikaciji da bi ih bolje pripremila da se suoče sa bilo kakvim neprihvatljivim uticajem", naglasila je portparolka Evropske komisije, u odgovoru na pitanje da li je Brisel zabrinut da bi strani akteri mogli da iskoriste aktuelnu situaciju u Crnoj Gori da podstaknu nestabilnost.\nAna Pisonero Hernandez rekla je da Evropska unija očekuje konstituisanje novog parlamenta i formiranje nove vlade "koja će nastaviti stabilan put Crne Gore ka uniji".\n"Crna Gora je daleko odmakla u procesu pristupanja uniji i naredni mjeseci se moraju iskoristiti za produbiljivanje i ubrzanje političkih i ekonomskih reformi, naročito u oblasti vladavine prava, gdje je naredni korak ispunjavanje obaveza iz Poglavlja 23 i 24", navela je Hernandez.\nDodala je i da se od nove crnogorske vlade, kada bude formirana, očekuje da se bavi očekivanjima građana u pogledu napretka u procesu pristupanja, kao i posledicama pandemije koronavirusa.\n"Evropska unija je u potpunosti posvećena daljem pružanju podrške procesu pristupanja Crne Gore EU kao i ekonomskom oporavku posle krize izazvane Kovidom 19, uključujući i kroz predstojeći Ekonomski i investicioni plan za Zapadni Balkan", zaključila je Pisonero Hernandez.\nNa parlamentarnim izborima u Crnoj Gori, održanim 30. avgusta, tijesnu većinu osvojile su tri opozicione koalicije, čiji su lideri usaglasili nekoliko principa na kojima će počivati buduća vlast.


Podrška Evropske unije upravljanju migracijama u Republici Srbiji Predstavnici Delegacije EU, UN agencija i države u poseti Kikindi - Podrška Evropske unije upravljanju migracijama u Republici Srbiji\nPredstavnici Delegacije EU, UN agencija i države u poseti Kikindi\nKikinda, 12. april 2018. – Šef operacije u Delegaciji Evropske unije u Republici Srbiji Nikola Bizel, gradonačelnik Kikinde Pavle Markov, predstavnici države i agencija Ujedinjenih nacija, obišli su danas Prihvatni centar za migrante, Dom zdravlja „Kikinda“ i Zavod za javno zdravlje, kao i volontersku akciju pošumljavanja terena u selu Banatska Topola. Poseta je organizovana u okviru Podrške Evropske unije upravljanju migracijama u Republici Srbiji.\nŠef operacije u Delegaciji Evropske unije u Republici Srbiji i ostali zvaničnici obišli su Prihvatni centar u Kikindi, gde je smešteno oko 130 migranata i izbeglica. Tu su se uverili da Prihvatni centar funkcioniše nesmetano zahvaljujući sredstvima Evropske unije. Tokom poslednjih nekoliko meseci Prihvatni centar je u velikoj meri renoviran i poboljšani su uslovi smeštaja i života – sagrađeni su dečje igralište i ograda oko Centra, kao i osvetljenje i video nadzor. Takođe, trpezarija i kuhinja su potpuno renovirane, a vrednost svih pomenutih radova iznosi oko 184.000 evra.\nPrilikom posete Domu zdravlja „Kikinda“ Nikola Bizel je uručio specijalizovano medicinsko vozilo vredno 21.000 evra, koje će olakšati transport pacijenata od Doma zdravlja ka ustanovama višeg nivoa zdravstvene zaštite. Zavodu za javno zdravlje uručen je mikrobiološki analizator vredan 20.000 evra, koji će značajno unaprediti efikasnost rada u laboratoriji.\nPoseta Kikindi završena je obilaskom volonterske akcije pošumljavanja u selu Banatska Topola. Volonteri i migranti smešteni u Prihvatnom centru zajedno su posadili sadnice koje će imati ulogu da spreče eroziju tla usled uticaja podzemnih voda.\n„Veoma sam zadovoljan ovim što sam video danas u Kikindi i uverio se da se pomoć Evropske unije adekvatno koristi i stiže do onih kojima je potrebna. Unapredili smo funkcionisanje zdravstvene zaštite u Kikindi, pa će lečenje biti olakšano za lokalno stanovništvo, kao i za migrante i izbeglice smeštene u Prihvatnom centru. Evropska unija podržava funkcionisanje ovog, kao i ostalih prihvatnih i centara za azil. Kada kažem podrška mislim na obezbeđivanje sredstava za adekvatan smeštaj, hranu, pristup zdravstvenoj zaštiti i obrazovanju za decu, prevoz dece do škola, zaštitu migranata, a posebno dece i ostalih ranjivih kategorija. Naša podrška se odnosi i na tekuće troškove u prihvatnim centrima, kao i za rad osoblja“, rekao je Nikola Bizel i pohvalio akciju pošumljavanja, kao još jedan vid socijalne kohezije između migranata i lokalnog stanovništva.\nPavle Markov, gradonačelnik Kikinde, rekao je da se Grad Kikinda zahvaljuje Evropskoj uniji što je prepoznala potrebe grada i što je uzela učešće na podizanja kvaliteta života kako samih Kikinđana, tako i izbeglica i migranata koji borave na teritoriji ovog grada.\n„Ovim putem još jednom se dokazalo da Grad Kikinda zajedno sa predstavnicima Evropske unije može i želi da realizuje projekte od velike važnosti za svoje sugrađane. Kao rezultat ove saradnje jeste poboljšanje uslova stanovanja u Prihvatnom centru za migrante, kao i neophodna podrška Centru za socijalni rad, zdravstvenom sektoru i Javno-komunalnom preduzeću. Svakako ćemo ovakvu plodonosnu saradnju nastaviti i kao grad već uveliko razmišljamo o budućim projektima sa EU, a koji imaju za cilj poboljšanje uslova života svih građana Kikinde“, naglasio je Markov.\nNavedene aktivnosti, kojima je podržana Kikinda kao grad na čijoj teritoriji borave migranti, implementirali su Program Ujedinjenih nacija za razvoj (UNDP), Svetska zdravstvena organizacija (WHO), Međunarodna organizacija za migracije (IOM) i Kancelarija Ujedinjenih nacija za projektne usluge (UNOPS).


Početna Izjave Obećanja Još jedno povećanje plata od 10 odsto do kraja 2018.\nPredsednik Srbije o povećanju plata u javnom sektoru.\n"Ove godine očekujemo još jedno povećanje plata u javnom sektoru od deset odsto do kraja godine."\nKurir, 6. 5. 2018.\nPredsednik je uvećanje zarada najavio i u avgustu prošle godine, prilikom posete Gerontološkom centru Beograd - Dom Bežanijska kosa.\n"Od oktobra idemo na uvećane penzije, nećete morati da čekate sledeću godinu. Sve što mi više uspemo, imaćemo i veće mogućnosti za uvećanje penzija u budućnosti i vaš život će biti mnogo lakši. Biće značajno povećane plate i zaposlenima u ovoj ustanovi, mislim već od decembra, kao i ostale plate u javnom sektoru. A ako ovako nastavimo da radimo, biće uvećanja i iduće godine", rekao je Vučić, a preneo Kurir, koji je na svom sajtu uživo prenosio ovu predsednikovu posetu.\nVojsci su u decembru 2017. takođe za deset odsto podignute plate, ali je od toga četiri odsto bilo da se osnovica vrati na iznos koji su imali do oktobra 2014. godine, a šest odsto je bilo stvarno povećanje plate, napominju u Vojnom sindikatu Srbije. Prethodnih godina, uvećanje je bilo isto kao i kod policajaca - dva i pet odsto.\nIspravka 6.2.2018: U rečenici: "Dakle, od maja, kada je predsednik dao ovo obećanje, do kraja 2018. godine nije bilo novog uvećanja zarada od deset odsto u celom javnom sektoru, izuzev u prosveti, tako da ova njegova izjava dobija ocenu 'neispunjeno'" je izbrisan deo "izuzev u prosveti".\nDodata je rečenica: "Istine radi, u decembru 2018. godine novim izmenama Zakona o budžetskom sistemu određena su nova uvećanja zarada, ali će nove, uvećane, plate zaposleni početi da dobijaju tek od januara 2019. godine."\nUmesto pasusa: "Sektor koji je za 2018. godinu dobio povećanje od 10 odsto jeste prosveta (2017. godine povećanje je bilo šest odsto, 2016. četiri odsto, a 2015. su nakon petomesečnog štrajka dobili jednokratnu pomoć od sedam hiljada dinara)." dopisan je:


Na "Letnjem kampu za celijačnu omladinu": O celijakiji i bezglutenskoj ishrani · gradski.online\nNa “Letnjem kampu za celijačnu omladinu”: O celijakiji i bezglutenskoj ishrani\nKIKINDA- Članovi podružnica Udruženja Srbije za celijakiju iz Zrenjanina, Kragujevca, Kosova, Sremske Mitrovice, Novog Pazara i našeg grada, njih 15, okupili su se u Kikindi na “Letnjem kampu za celijačnu omladinu”. Celijakija je sistemsko, autoimuno oboljenje i predstavlja doživotnu nepodnošljivost glutena.\nUčesnici kampa mogli su da čuju više o samoj bolesti, bezglutenskoj ishrani, namirnicama, pravilom označavanju bezglutenskih proizvoda uz praktične savete. Poslednja radionica odnosila se na aktivizam celijačne omladine, što je jedan od glavnih ciljeva kampa, objasnila je Vesna Pavkov, predsednica Udruženja Srbije za celijakiju:\n– Ideja je da se okupe mladi, prenošenje znanja koje imamo i osnaživanje omladine, pre svega na temu pravilne i zdrave ishrane i razvoja, kao i da se ponovo oformi omladinska grupa pri Udruženju. Pozitivno u vezi sa kampom je druženje i to što mogu bar nekoliko dana da ne brinu, jer su svi obroci pripremljeni samo za njih, da su bezbedni i neće narušiti njihovo zdravlje- objasnila je Pavkov.\nAktivnosti kampa realizovane su u Domu učenika i studenata “Nikola Vojvodić”. Zaposleni u kuhinju prošli su obuku kako bi hrana koja se priprema i servira bila bezbedna za sve učesnike. Celijakija se javlja kod jedne od sto osoba.\nPrema podacima centralnog Udruženja u Srbiji od celijakije boluje oko četiri hiljade osoba. Na osnovu podataka kojima raspolaže ovdašnja podružnica Udruženja Srbije za celijakiju kod 17 građana iz Kikinde dijagnostikovana je ova bolest. Mada, prema rečima Vesne Romakov, predsednice kikindske Podružnice stvaran broj je veći:\n– Ovaj kamp je povod da ih pozovemo da nam se pridruže i aktiviraju kako bi prvenstveno pomogli sebi, a potom i udruženju u borbi za našu lakšu svakodnevicu. Onaj koji ima celijakiju susreće se sa problemima čim izađe iz kuće i ide negde gde priprema hrane nije onakva kakva treba da bude za obolele od celijakije, odnosno strogo kontrolisana bezglutenska dijeta, koja je u stvari jedini lek za obolele- objasnila je Vesna Romakov.\nUdruženja Srbije za celijakiju svoje aktivnosti usmerava ka promeni postojećih zakona i pravilnika u cilju olakšavanja života obolelima od celijakije.\nPodružnica u Kikindi funkcioniše od 2014. i deo je nacionalnog udruženja. Održavanje kampa podržala je lokalna samouprava, a organizatori su pohvalili Dom učenika i studenata “Nikola Vojvodić”, jer ispunjava visoke standarde u procesu pripreme bezglutenske hrane.\nPrethodnoU Banatskoj Topoli: Pušili se kotlići na avgustovskoj žegi, došli i pobratimi iz Rumunije\nSledećeKakva XXL disko žurka: Đuskalo 1.000 ljudi, u petak stižu “bombe devedesetih”


Odbijen FSS: Kosovo ipak član UEFA - Bizlife.rs\nOdbijen FSS: Kosovo ipak član UEFA\n20:16 Lozana, 24/01/2017\nSud za sportsku arbitražu (CAS) u Lozani odbacio je žalbu Fubalskog saveza Srbije na prijem Kosova u Evropsku fudbalsku uniju (UEFA), što znači da je nacionalni savez Kosova član evropske organizacije.\nCAS je u obrazloženju naveo da je FSS imao razloga da se žali, kada je naveo da je UEFA prekršila sopstveni statut, odnosno član 5.1, koji navodi da je za članstvo u UEFA potrebno da zemlja bude nezavisna i da je priznaju Ujedinjene Nacije. Sud je naveo da je taj član “ambivalentan” i da zahteva pojašnjenje.\n“Kada se uzme u obzir da u UN ne postoji formalno priznanje zemalja, komisija CAS interpretirala je član 5.1 Statuta UEFA da znači da teritoriju na kojoj se nalazi fudbalski savez treba da prizna kao ‘nezavisnu državu’ većina članova UN. Komisija CAS utvrdila je da je ovaj preduslov ispunjen kada je u pitanju Fudbalski savez Kosova, kao i da je takav zaključak u skladu sa voljom koju je iskazala većina saveza-članica Kongresa UEFA, a to je da prihvate Kosovo u svoje članstvo. U skladu s tim, žalba FSS je odbijena”, navodi se u obrazloženju.\nUEFA je na svom kongresu prošle godine primila Kosovo kao svoju 55. članicu, sa 28 glasova za i 24 protiv.\nfudbal sport kosovo uefa fss\nSrpsko zdravstvo kao italijansko\nN1 dobio dokumentaciju o LEGENDARNOJ novogodišnjoj jelci\n“Grom” koji je pogodio srpske udžbenike: Reakcija ministra


Zanimljiva statistika: Evo na kojim vozilima se najviše namešta kilometraža! - Zanimljivosti o automobilima\nU Velikoj Britaniji za sada nameštanje kilometara na polovnim automobilima nije tako česta pojava kao u ostatku Evrope, ali iz godine u godinu raste. Gledajući istoriju tehničkih pregleda i upoređujući pređene milje/kilometre, kompanija Rapid Car Check je došla je do podatka o nešto više od šest posto vozila kojima je nameštena kilometraža (oko 2.48 miliona primeraka).\nFoto: Car Part\nVozilo na kome se najviše namešta kilometraža u Velikoj Britaniji je popularni Vauxhall/Opel Combo. Na čak 13.15% ovih vozila su utvrđene velike razlike u pređenim kilometrima. Sledeći je Ford Transit (12.99%), a dalje idu BMW X5 (11.71%), Vauxhall/Opel Vectra (11.58%), Peugeot 206 (11.38%), Ford Transit Connect (11.06%), Fiat Punto (10.44%), Mercedes-Benz Sprinter (10.37%), Renault Clio (9.34%) i Renault Megane (8.95%), koji zaokružuje top 10.\nU Velikoj Britaniji je nameštanje kilometraže za sada u sivoj zoni. Zabranjeno je prodavati polovni automobil za koji znate da ima nameštenu kilometražu, ali nije zabranjeno nameštati kilometražu. Međutim od 2012. godine ipak je osuđeno 112 građana zbog ove radnje.


Saznajte kako da proverite da li vam neko prisluškuje mobilni telefon - Kreativno umetnički magazin\nSaznajte kako da proverite da li vam neko prisluškuje mobilni telefon\nAdmin октобар 17, 2019 No Comments\nS obzirom na to da se modernom stanovniku ove planete život odvija buvalno preko telefona, upravo je telefon mesto gde čuvamo mnoge važne informacije. Osim za razgovor, mi ga koristimo i za slanje poruka, mail-ova kao i za najrazličitije aplikacije preko kojih takođe razmenjujemo važne i manje važne informacije.\nAko ste se nekada zapitali da li vam neko prisluškuje telefon, možda ćete u ovom tekstu pronaći način kako da to i proverite. Postoje kodovi uz čiju pomoć se, kako mnogi tvrde, može otkriti da li neko prisluškuje telefon. Određeni kod treba ukucati u aplikaciji koja se koristi za pozive, nakon toga pritisnuti dugme za poziv kao kada nekoga pozivate. Informacije koje tom prilikom dobijete mogu da budu signal da je vaš telefon pod “prismotrom”. Način je krajnje jednostavan, zar ne?\nU nastavku teskta pročitajte i koji su to kodovi i šta svaki od njih može da vam pokaže.\nUz pomoć ovog koda možete saznati da li su vaše poruke, podaci i pozivi preusmereni. Na vašem displeju će se nakon poziva nalaziti status svih servisa. Ako za neki servis stoji „Forwarded“ onda imamo lošu informaciju za vas, jer to znači da se vaš telefon verovatno prisluškuje. Ukoliko se na svim servisima nalazi natpis „Not forwarded“ to znači da možete da odahnete, jer se vaš telefon ipak ne pisluškuje.\nUkoliko se dogodi to da telefon nekako izgubite, ne brinite postoji rešenje i za to. Pomoću ovog koda ga možete pronaći čak i da je neko ubacio novu sim karticu.\nUkoliko ste loše sreće da se vaš telefon ipak prisluškuje i da vam se neki od servisa proverava odnosno onda ćete aktivacijom ovog koda uspeti da poništite sva preusmerenja na Vašem telefonu.\nNemojte nikako instalirati aplikacije koje su označene kao „unsafe“\nPoželjno je koristiti više vrsta zaključavanja telefona\nPotrudite se da izbegavate javna mesta za punjenje telefona\nKo, na koji način i zbog čega najčešće prisluškuje tuđi mobilni telefon?\nSumnjate u svog partnera ili želite da proverite zbog čega vaše dete toliko vremena provodi na telefonu ili se pitate da li vaš zaposleni obavlja posao za koji ga plaćate? Onda ste se verovatno u nekom trenutku pali u iskušenje da se poslužite nedozvoljenim sredstvima kako biste otkrili istinu. Upravo su te situacije najčešći razlozi koji motivišu ljude da instaliraju špijunski softver za praćenje i prisluškivanje mobilnog telefona.\nInstaliranje i korišćenje ovakvog špijunskog softvera je vrlo diskreno. Nakon toga, možete imati uvid u listu poziva, kako dolaznih tako i odlaznih. Može se pratiti i šta osoba radi preko svih ostalih popularnih aplikacija. Ćak postoji i GPS lociranje sa istorijom kretanja. Osim svega ovoga, ovakvi softveri omogućavaju čak i da uključite mikrofon, kao i prednju i zadnju kameru i samim tim vidite u kakvom se okruženju ta osoba nalazi i čuti šta i sa kim razgovara.\n← Zašto se opredeliti za optički internet?\nUradi sam projekti za lepši porodični život →


Windows 11 otežava prelazak sa Edge-a na alternativne browser-e\n20. avgust 2021. 19. avgust 2021. Branislav Bubanja\nNedavni Windows 11 preview ukazuje da Microsoft menja način podešavanja podrazumevanih aplikacija. To ne bi bilo strašno samo po sebi, da tim potezom kompanija nije prilično zakomplikovala način za promenu podrazumevanog browser-a. Drugim rečima, izgleda da Microsoft na „suptilan“ način želi da navede korisnike da više koriste Edge browser.\nTo je samo nastavak napora koji su započeti izdavanjem Chromium zasnovaog Edge-a. Setimo se da je on bio „nametnut“ Windows 10 korisnicima nakon jednog velikog Windows update-a, predstavljajući se u listi kao jedini preporučeni browser. Takođe, korisnicima su tokom instalacije Windows-a 10 bile prikazivane i reklame za Edge.\nPromena jednostavna na Windows 10, na Windows 11 nije tako\nNa Windows 10 OS-u, promena podrazumevanog browser-a je jednostavna. Potrebno je da se ode na „Settings/Apps/Default Apps“ i da se odabere bilo koji od browser-a instaliranih na sistemu. Takođe, praktično svi browser-i pitaju korisnike nakon instalacije da li žele da ih postave kao podrazumevane opcije.\nU Windows-u 11 Microsoft je promenio način kako da se podese podrazumevane aplikacije. Naime, nakon što se instalira alternativni browser pojaviće se opcija da se odabere podrazumevani program za web linkove. Korisnicima će se ponuditi da čekiraju opciju „Always use this app“ za tu svrhu. Ovo je izuzetno važan korak koji, ako se preskoči, omogućava operativnom sistemu da postavi Edge kao podrazumevani program ne samo za web linkove, već i za PDF, SVG i još nekoliko drugih tipova fajlova. Iz kompanije je stiglo obaveštenje da je ovo napravljeno kao „odgovor na želje korisnika“.\nNaravno, konkurencija nije zadovoljna tim potezom. Iz Mozilla-e su naveli da je to samo nastavak trenda koji traje već godinama. Predstavnici nekih drugih kompanija smatraju da Microsoft opet pokušava da iskoristi svoj monopolski položaj i da na taj način želi da istisne konkurenciju. A iz Google-a su samo nadaju da ova promena neće biti implementirana u finalnu verziju Windows-a 11.\nTagovi: browser, Edge, Microsoft, podrazumevani browser\n← Facebook je uklonio više od 20 miliona postova zbog lažnih informacija o COVID-19\nAžuriranje Google mapa moglo bi znatno olakšati planiranje putovanja →


Predstavnici izvršne i zakonodavne vlasti Distrikta sa šefom Delegacije EU u BiH - Radio Brčko distrikta BiH\nPočetna/Brčko/Predstavnici izvršne i zakonodavne vlasti Distrikta sa šefom Delegacije EU u BiH\nRadio Brčko15.06.2021. - 14:27\nŠef Delegacije Evropske unije i specijalni predstavnik Evropske unije u BiH Johann Sattler danas je boravio u prvoj posjeti novoizabranim vlastima u Brčko distriktu BiH, gdje se u Gradskoj vijećnici sastao s gradonačelnikom Esedom Kadrićem, njegovim zamjenikom Antom Domićem, predsjednikom Skupštine Brčko distrikta BiH Sinišom Milićem i zamjenikom predsjednika Ivom Filipovićem.\nBilo je riječi o dosadašnjoj uspješnoj saradnji te sveobuhvatnoj podršci koju Evropska unija pruža razvoju Brčko distrikta BiH godinama unazad.\nZaključeno je da Evropska unija ostaje ključni partner BiH, ali i Brčko distrikta BiH na putu ka EU te naglašena važnost realizacije mnogobrojnih projekata koje je EU finansirala kroz bespovratna sredstva, od kojih je jedan i revitalizacija „Luke Brčko“ u iznosu od 3 miliona eura, čija realizacija počinje danas.\nSpomenuti su i zajednički projekti koji se tiču stambenog zbrinjavanja ugroženih kategorija, Roma te izbjeglica i raseljenih lica, gdje je Evropska unija Distriktu donirala ukupno četiri zgrade.\nNeizostavna tema razgovora je i borba s korona virusom te međusobna saradnja na ovom polju. Navedeni su i drugi zajednički projekti koji su uspješno realizovani poput podrške oporavku od poplava i rekonstrukciji savskog nasipa i rijeke Brke, kao i podrška oporavku i prevenciji od poplava kroz prekograničnu saradnju te novoizgrađeno sjedište Policije Brčko distrikta BiH za koju je EU izdvojila 3,5 miliona eura.\nPredstavnici EU su istakli ovom prilikom da je distrikt Brčko uzor cijeloj zemlji kada je riječ o usvajanju Zakona o mirnim okupljanjima koji će koristiti i drugi nivoi vlasti.\nNa kraju sastanka šef Delegacije EU u BiH i predstavnici vlasti Brčko distrikta BiH dogovorili su nastavak uspješne saradnje i u budućem periodu.\nJohann Sattler Predstavnici izvršne i zakonodavne vlasti Šef Delegacije EU u BiH


27-11-2020 13:57 Ratni izveštaji Naoružanje Svet Planeta\nPredstavnici Ministarstva odbrane Rusije su objasnili kada bi vojska mogla da primi u naoružanje PVO sistem S-500.\nČeka se novi PVO sistem (Foto: Ministarstvo odbrane Rusije)\nRazvoj najnovijeg protivavionskog raketnog sistema S-500 biće završen 2021. godine. To je rekao zamenik vrhovnog komandanta vazduhoplovnih snaga Ruske Federacije general-potpukovnik Andrej Judin u intervjuu za vojni list Krasnaja zvezda.\n„Planirano je da se dovrši stvaranje mobilnog sistema PVO i protivraketne odbrane S-500 za 2021. godinu“, rekao je on.\nPodsetimo, ove godine na forumu Armija-2020, zamenik ruskog premijera Jurij Borisov rekao je novinarima da se sistem S-500 već testira, a komponente kupuju za serijsku proizvodnju.\nRanije je zamenik ministra odbrane Ruske Federacije Aleksej Krivoručko izvestio da je početak serijskih isporuka zakazan za 2025. godinu.\nNa koji način Nemačka želi da zavede red u Nagorno-Karabahu, saznajte OVDE.


Politika Privatnosti - Seksi donji veš\nPristupanjem sajtu Seksi donji veš (zenski-donji-ves.shopmania.biz), Vi prihvatate i slažete se sa svim uslovima Politike Privatnosti. Ukoliko ne prihvatate uslove sadržane u Politici Privatnosti, potrebno je da odmah napustite sajt i prestanete sa korišćenjem usluga sajta.\nPrilikom popunjavanja registracionog formulara na sajtu Seksi donji veš (zenski-donji-ves.shopmania.biz), Vi prihvatate i slažete se sa time da će administratori sajta koristiti Vaše lične podatke za sledeće namene:\nSlanje obaveštenja o ponudama, popustima ili drugim komercijalnim informacijama vezanim za Seksi donji veš (zenski-donji-ves.shopmania.biz) ili neku treću stranu, sa kojom Seksi donji veš (zenski-donji-ves.shopmania.biz) ima poslovnu saradnju.\nMi čuvamo Vaše lične podatke kako bismo Vam slali informacije o Vašem nalogu na sajtu Seksi donji veš (zenski-donji-ves.shopmania.biz), da možemo da Vas informišemo o statusu Vaših porudžbina i radi evaluacije kvaliteta proizvoda i usluga koje koristite.\nUslovi i regulative koji se odnose na korišćenje informacija dobijenih prilikom online plaćanja se nalaze u odeljku Uslovi korišćenja kompanije za procesiranje plaćanja i Seksi donji veš (zenski-donji-ves.shopmania.biz) niti će zahtevati, niti će ćuvati informacije vezane za Vašu kreditnu karticu.


Toplovod od Kaknja do Sarajeva ocijenjen kao starteški važan projekt | INS\nToplovod od Kaknja do Sarajeva ocijenjen kao starteški važan projekt\nToplovod, koji bi omogućio snabdijevanje Sarajeva energijom iz Termoelektrane Kakanj, projekt je od strateške važnosti i višestruko koristan ne samo za Kanton Sarajevo, već i cijelu Federaciju BiH, rečeno je na sastanku koji je održan na inicijativu Federalnog ministarstva okoliša i turizma.\nKorist bi imala i sama Termoelektrana Kakanj jer ne bi, kao što je sada slučaj, morala trošiti električnu energiju za hlađenje vode i radi njenog sigurnog povratka u rijeku. Umjesto toga, značajan višak toplotne energije postao bi ekonomski isplativ.\nTakođer, Kakanj, Visoko i Breza imali bi direktnu korist, jer bi trasa toplovoda do Sarajeva prolazila područjima tih općina.\nUkoliko projekt bude konačno prihvaćen, Elektoprivreda BiH je spremna finansirati prilagodbu postrojenja u Termoelektrani radi omogućavanja isporuke toplotne energije.\nDanas je dogovoreno da, na osnovu studije izvodljivosti, Elektroprivreda BiH počne raditi na idejnom projektu koji bi obuhvatio potez od TE Kakanj do spoja na sarajevsku mrežu. Nakon što se Kantonalna vlada i formalno izjasni o prihvatljivosti cijelog projekta, između nje i Federalne vlade bio bi potpisan protokol o saradnji koji bi predvidio i izradu studije izvodljivosti za dio koji se odnosi na Sarajevo, saopćeno je iz Ureda Vlade FBiH za odnose s javnošću.


You are at:Home»Prethodna izdanja»2006»9»Uvodnik GM 09\nPoslovanje novog doba, složni su u oceni svi analitičari, počivaće na znanju. Iako era informatizacije, koja prethodi ekonomiji znanja, kod nas još nije završena, a teško je predvideti i kada će biti, moraju se imati u vidu globalni trendovi, da bi se oni, pa makar i sa zakašnjenjem, sledili.\nZnanja koja poseduju zaposleni, ako se njima adekvatno upravlja, postaju najznačajniji resurs svake kompanije, njena “komparativna prednost” u tržišnoj utakmici. Zato kompanije u svetu unose komponente razvoja zaposlenih u svoje ključne strateške inicijative. Naše, tvrdi Majk Polson, izvršni direktor u kompaniji Wilson Learning Europa, i jedan od naših sagovornika, još uvek ne prepoznaju potrebu za konstantom edukacijom kadra.\nZato, da bismo pokazali kako to rade “veliki”, između ostalog i o tome u intervjuu za “GM” priča Slobodan Radić, generalni menadžer kompanijeHewlett Packard za Srbiju. O značaju permanentne edukacije i obuke menadžera, i kako ona izgleda u njegovoj kompaniji, govori i Klod Kolaro, Country Manager Oraclea za Srbiju i Bugarsku.\n“Snaga znanja” kao tema provejava i kroz niz drugih tekstova, a sve u cilju\nda, koliko je to u njenoj moći, redakcija “GM”-a utiče na razvoj kulture poslovanja u skladu sa svetskim standardima i trendovima, gde je izuzetno važno pravilno razumevanje značaja ulaganja u intelektualni kapital kao najznačajniji kapital kompanije.


Uhapšen bivši direktor Kolubare : Nadlanu.com\nObjavljeno 9. sep 2013. / 10:20:03\nĆeran inače obavlja funkciju vršioca dužnosti direktora Gradskog saobraćajnog preduzeća Beograd, od kraja septembra 2012. Pre te funkcije Ćeran je bio na čelu "Kolubare", u periodu u kom je to preduzeće oštećeno za više miliona evra.\n"Kolubara je bilo preduzeće ogrezlo u kriminalu i korupciji", kazala je ministarka energetike i istakla da je oprema za to preduzeće nabavljana po cenama "tri, četiri i šest puta većim od normalnih". Dodala je su gubici "Kolubare" bili 11 miliijardi dinara, a da su samo u 2012. godini, do formiranja nove vlade, uvećani za još 3,6 milijardi.\nReagujući na ovakve tvrdnje, tadašnji direktor "Kolubare" Nebojša Ćeran, koji je inače funkcioner Demokratske stranke, poslao je saopštenje medijima u kom je naveo da je za tri godine, koliko je bio direktor RB "Kolubara", sprečio pljačku u vrednosti od sto miliona evra, koliko bi iznosio najam mašina od privatnika na način kako je to rađeno u godinama pre njegovog dolaska.\n"U skladu sa odlukom Vlade Vojislava Koštunice iz 2007. godine je izvršena eksproprijacija celog naselja Vreoci. Takav Program je donet i pored činjenice da zona eksploatacije ne pokriva celo naselje zato što su stanovnici u ranijim pokušajima, protestima i blokadama zahtevali da preseljenje važi za sve. Opravdanje za taj zahtev građana Vreoca su temeljili na premeštanju groblja koje je bilo prvo na udaru radova, kao i na ekološkoj ugroženosti delova naselja koji bi eventualno ostali nakon proširenja i otvaranja novih kopova", navodi Ćeran u saopštenju.\nPrema njegovim rečima, programom koji je usvojila Vlada Srbije, predviđeno je da se na početku svim domaćinstvima isplati avans u iznosu od 35 odsto, a zatim, u godini eksproprijacije, konačan iznos. Procenu vrednosti su vršili veštaci "Kolubare", a na osnovu nje je građanima isplaćivan avans dok bi konačni obračun vršili veštaci Gradskog zavoda za veštačenje, dodaje se u saopštenju.\n"Zahvaljujući činjenici da je na efikasan način eksproprisano naselje i premešteno groblje u Vreocima, Kolubara će već ove godine biti u prilici da iz zone groblja iskopa tri miliona tona uglja i na taj način spreči uvoz struje i napravi uštedu od 80 do sto miliona evra. Zona Vreoca obuhvata minimum 350 miliona tona uglja što znači da će 'Kolubara' sa tog prostora, u narednim decenijama eksploatisati ugalj koji će pretvaranjem u struju omogućiti energetsku stabilnost zemlje, a vrednost te struje će iznositi minimum 10 milijardi evra", kazao je tada Ćeran u saopštenju.\nRadoslav Savatijević Kene, je bivši član Upravnog odbora Elektroprivrede Srbije, koji je već bio uhapšen prošle godine. Tužilaštvo za organizovani kriminal podiglo je dve optužnice protiv njega - jednu zbog afere "Kolubara", a drugu zbog malverzacija u "Putevima Srbije". Pušten je iz pritvora da se brani sa slobode, nakon položenog jemstva.\nhapšenjekolubaranebojša ?eranRadoslav Savatijević Kene


SINOS: Solidarno do slobodnog novinarstva - IndeksOnline.rs\nNaslovna EXTRA SINOS: Solidarno do slobodnog novinarstva\nSINOS: Solidarno do slobodnog novinarstva\nBEOGRAD – Sindikat novinara Srbije (SINOS) izdao je povodom obeležavanja Svetskog dana slobode medija, 3. maja, proglas u kome poziva sve novinare i medijske radnike da se organizuju u sindikate i zajedno zaštite svoja radna i profesionalna prava na način kako to čine novinari u Evropskoj i Svetskoj federaciji novinara.\nSINOS ističe da je Srbija među zemljama u Evropi u kojoj poslodavci, uz podršku države, opstruišu uspostavljanje dijaloga u medijskoj delatnosti.\nKako je navedeno, poslodavci u medijima, bez obzira da li su bliži vlastima ili opoziciji, ne dozvoljavaju osnivanje sindikata i na taj način blokiraju uspostavljanje dijaloga.\nZabranjuju osnivanje sindikalnih organizacija pod pretnjom otkaza\nili uz obrazloženje da im sindikati nisu potrebni jer oni, poslodavci, najbolje razumeju i rešavaju probleme zaposlenih.\nKako se navodi u proglasu SINOS-a, ni država nije omogućila ambijent za početak razgovora predstavnika zaposlenih i poslodavaca u medijskom sektoru.\nVećina novinarskih udruženja i asocijacija, ali i međunarodne organizacije u Srbiji, nisu na jasan i nedvosmislen način podržale napore sindikalnih aktivista za pokretanje socijalno-ekonomskog dijaloga i potpisivanje granskog kolektivnog ugovora koji bi štitio sve zaposlene.\nRad u nesigurnim (prekarnim) uslovima za male plate, s lako raskidivim ugovorima (ili bez njih), podstiče autocenzuru, favorizuje tabloidizaciju i urušava profesionalno novinarstvo, ističe sindikat novinara.\nTakođe, umesto javnog, novinari su prisiljeni da štite interese vlasnika.\nSINOS apeluje na sve kolege da se u skladu sa Ustavom, zakonima i međunarodnim konvencijama samoorganizuju, zaštite svoja radna prava i sačuvaju dostojanstvo profesije, navedeno je u proglasu koji je potpisala predsednica SINOS-a Dragana Čabarkapa.